Fransada bu tibb işçiləri işdən kənarlaşdırılır\n2021, 05 Dekabr, bazar, Bakı vaxtı 21:10\nRəsmilər xəstəxanaların peyvənd olunmamış xəstələrlə dolduğunu, tibb bacılarının çatışmadığını deyir\nFransada COVID-19-a qarşı peyvənd olunmamış tibb işçiləri işdən müvəqqəti kənarlaşdırılır.\nTibb sahəsi, evdə sosial xidmət və fövqəladə xidmət işçiləri üçün vaksinasiya məcburidir və sentyabrın 15-i birinci dozanın vurulması üçün son tarix qoyulmuşdu. Oktyabrın 15-dəksə hər iki doza vurulmalıdır.\nPeyvənd olunmayan tibb işçilərinin ya ödənişləri dayandırıla, ya da işdən kənarlaşdırıla bilərlər.\nƏməkdaşlarının vaksinasiya statusunu yoxlaya bilməyən şirkətlər və işəgötürənləri 135 avro cərimə gözləyir. Təkrar pozuntuya görə cərimə 3 min 750 avroya qalxa bilər.\nHökumət parlamentin təsdiqlədiyi bu tədbirlərin pasiyentləri və ictimaiyyəti COVID-19-a yeni yoluxmalardan qorumaq məqsədi güddüyünü bildirir.\nFransada koronavirusdan indiyədək 113 mindən çox insan ölüb. Səhiyyə orqanları son vaxtlar xəstəxanaya yerləşdirilənlərin peyvənd etdirməyənlər olduğunu bildirir.\n300 minədək tibb işçisi peyvənd olunmayıb. Bu, ümumi sayın 10 faizi deməkdir. Xəstəxanalar peyvənd qaydasının onlara personal çatışmazlığı yaşadacağından qorxurlar.\nBirləşmiş Ştatlarda yoluxmalar, ölüm artır\nBirləşmiş Ştatlarda COVID-19-a yoluxma və ölüm halları ötən qışdan görünməmiş səviyyəyə qayıdıb. Rəsmilər buna delta ştammının və peyvənd olunmayan amerikalıların səbəb olduğunu deyirlər.\nHazırda ölkədə günə 1800-dən çox ölüm və 170 min yeni yoluxma qeydə alınır. Yanvarda pik yoluxma 250 min, ölüm isə 3 min 400-ə yaxın olmuşdu. Amma vaksinasiya başlanandan 9 ay sonra qeydə alınan rəqəmlər tibb sektoru liderlərini çətin duruma salmaqdadır.\nTibbi personal qıtlığı\nFlorida və Luiziana kimi ocaqlarda vəziyyət düzəlsə də, Kentukki, Corciya, Tennessi kimi yerlərdə yoluxmalar artır. Səbəblər sırasında uşaqların məktəbə qayıdışı, maskadan az istifadə və vaksinasiya göstəricilərinin zəifliyi göstərilir.\nRəsmilər xəstəxanaların peyvənd olunmamış xəstələrlə dolduğunu, tibb bacılarının çatışmadığını deyir, qeyri- COVID-19 xidmətlərinin təxirə salına biləcəyi ilə bağlı xəbərdarlıq edirlər.\nBütün bunlar pandemiya ilə mübarizədə aylarla əldə olunmuş proqresi geri atır, tibb peşəkarları isə bunun qarşısını almağın mümkün olduğunu deyirlər.\nXəstəxanaların 70 faizində...\n“İndi problem odur ki, biz elm əsasında bilgi verməyə çalışırıq, amma bilginin çoxu faciə, şəxsi faciə əsasında öyrənilir”, – Kentukkidə Leksinqton şəhərində reanimasiya həkimi Ryan Stanton deyib.\nKentukki xəstəxanalarının 70 faizində əsas heyətin çatışmadığı xəbər verilir ki, bu da pandemiya dövrünün ən yüksək göstəricisidir.\nHindistan kimi əhalisi çox olan ölkələrdə də gündəlik yoluxma və ölüm halları yüksək olaraq qalır. Hazırda ölkədə günə 32 minədək yoluxma qeydə alınır.\nMüsbət xəbərlər gələn yerlər də var. Avstraliyanın Sidney şəhəri ətrafında 2 milyondan çox adamı əhatələyən komendant saatı sentyabrın 15-də başa çatır. Amma digər lokdaun məhdudiyyətləri yüngülləşdirilməyəcək.\nAvstraliyanın koronavirus rəqəmləri bir çox ölkələrlə müqayisədə aşağıdır. İndiyədək 78 min 600 yoluxma, 1116 ölüm qeydə alınıb.\nNyu York şəhərində isə Brodveyin işıqları 18 aylıq görünməmiş qapanmadan sonra yenidən yanıb. Sentyabrın 14-də bəzi məşhur müzikllər oynanılıb.\nÖtən ilin martında ABŞ-da pandemiyadan dolayı qapanmalar başlananda Brodvey ən son bağlanan məkanlardan idi. İndi isə ən son açılanlardandır. Teatrlar aylardır havalandırma sistemlərini təkmilləşdirir, səhnədə sosial məsafəni necə saxlamağı götür-qoy edirlər.\n“Talking Heads”in qurucularından Deyvid Börnin “American Utopia” müzikli sentyabrın 17-də açılır. O, izləyicilərin teatrların açılmasından sevincini belə təsvir edib:\n“Tamaşaçılar teatra qayıtdıqları, digər insanlarla bir yerdə olduqları üçün sevincdən, həyəcandan əl çalırlar”, – o, “Reuters”ə deyib.


Ölkəni qışa necə hazırlayırlar? - İndidən düşünməliyik... » www.OPERATIVXEBER.az\nÖlkəni qışa necə hazırlayırlar? - İndidən düşünməliyik...\n13-08-2019, 11:00 | Baxılıb: 48\nKomunal xidmət sektoru payız-qış mövsümünə necə hazırlaşır?\nOperativXeber.Az bildirir ki, “Azəriqaz”ın İcitmaiyyətlə əlaqələr şöbəsinin rəisi Ceyhun Səfərov “Cümhuriyət” qəzetinə açıqlamasında deyib ki, qəza olan xətlərdə təhlükəsizlik tədbirləri görülür: “Sızma müşahidə etdiyimiz yerlərdə bizim mühəndislər, həm bu sahənin mütəxəssisləri birgə çalışır. dərhal bunun qarşısını almağa çalışırıq. Qaz təchizatını dayandırır və prosesin qarşısını alırıq. Lakin təchizatı dayandırmazdan əvvəl öz rəsmi səhifəmizdə və facebook səhifəmizdə məlumat veririk. Hətta saytlara da məlumat göndəririk. Bu işləri “Qaz İxrac İdarəsi” ilə birgə həyata keçirik. Hazırda Bakının özündə böyük kəmərlərdə sazlama işləri gedir. Bakı-Sumqayıt enişində (Şamaxı yolu ərazisi) böyük bir kəmərin 2 mərhələli hardasa 400 metr məsafədə alternativi çəkilir. Bu 108000 abonentin qaz təminatının yaxşılaşdırılması üçün nəzərdə tutulub. Çünki orada köhnə kəmər həm sürüşmə zonasında yerləşir, həm də keçən əsrin 70-ci illərindən çəkilib. Artıq o bizim üçün payız-qış mövsümündə problem yarada bilərdi. Əmircanda, Pirşağı-Bilgəh yolunun kənarında, Saatlıda şəhər xətdində, İsmayıllıda Heydər Əliyev prospektində, Gəncədə N.Nərimanov prospektində hazırda böyük layihəli işlər gedir. Bunlardan əlavə bizdə gündəlik olaraq sazlama işləri də gedir. Bu işlər həm paytaxtı, həm də bölgələri əhatə edir. Biz dövlət proqramına uyğun olaraq qazlaşdırılmayan ərazilərin qazlaşdırılması işlərinin tamamlanması mərhələsindəyik. Bu haradasa bu il üçün 58 yaşayış məntəqəsi və 27 yeni yaşayış masividir. Bunların qazlaşdırılması ölkə başçısının 2018-ci il 22 fevralda imzaladığı sənəd əsasında aparılır. Məsələn, 3 gün əvvəl Göygöl rayonunda bir kəndi qazlaşdırdıq. Şamaxının Çıraqlı kəndinə qaz veriləcək. Ölkə üzrə haradasa 25-30 belə tamamlanmış yaşayış məntəqəsi istismara hazırdır ki, sadəcə qazın verilməsinə başlanır. Payız-qış mövsüm tədbirləri üçün həyata keçirilən böyük layihələri sentyabrın ortalarına qədər tamamlayacağıq”.\nTibbin fırıldaqçı adlandırdığı çöpçü: “Həkimlər xəstələri özləri bizə yönləndirirlər“ - Video\nBAŞ NAZİRİN BACISI MİLYARDLIQ ƏMLAKA NECƏ SAHİB OLUB?- Rusiya hökumətinin yeni başçısı ittihamlardan yaxa qurtarmır (ARAŞDIRMA)\n237 nəfər deputat olmaq\nBAŞ NAZİRİN BACISI MİLYARDLIQ\nQənirə Paşayeva Tovuzda gün\nHökumət mətbuatı Asim\n"Parlament seçkiləri də\nDaxilimizdəki qorxu və\nRadikallığı təbliğ edən 216\nRusiyanın ən varlı əmlak


SİYASƏT 26 yan 2021, 00:54\n“Reket jurnalistlərin murdarlıqlarını, həyasızlıqlarını, şərəfsizliklərini 4 ildir ki, öz üzərimdə daim görürəm. Tam səmimi deyirəm, qanuni yolla heç nə edə bilmədiyimdən dəfələrlə bu murdarların cavablarını layiq olduqları kimi verməyi özüm dəfələrlə düşünmüşəm. Ona görə ki, bu kaftar (rus dilində giyena, türkcə sırtlan) sürüsü şərəf, ləyaqət, namus, ailə nə olduğunu bilmədiklərindən daim o hisslərə toxunurlar. Normal insanlar isə bu şərəfsizliyi heç vaxt qəbul edə bilmirlər və etməyəcəklər. Çox təəssüf edirəm ki, bəziləri “Aslan İsmayılov şəxsi intriqalarını ictimailəşdirir”, “öz haqq hesablarını ictimailəşdirməklə həll etmək istəyir” və s. fikirlər yazırlar. Şəxsi intriqalar, ancaq şəxsi münasibətlərdən yarana bilər. Bu kaftar sürüsü ilə heç vaxt, heç bir şəxsi işim olmayıb, əksəriyyətini heç görməmişəm də və ola da bilməzdi, çünki biz tamam başqa-başqa əxlaq sahibləriyik. Dəqiq bildiyim odur ki, vaxtilə bu murdar dəstəni Ramiz Mehdiyev-Əli Həsənov üstümə qısqırtmışdı. Tapşırıq da o olmuşdu ki, mənim başımı böhtan, təhqir və məhkəmələrlə qatıb məndən problemli insan obrazı yaratsınlar, çərlətsinlər. Çox təəssüf edirəm ki, “beçinci kolon”un başında duranlar öz əlaltıları ilə qismən də olsa öz istəklərinə nail oldular”.\nA.İsmayılovun sözlərinə görə, bu dəstə birinci növbədə dövlətə və xalqa təhlükədir: “Ona görə ki, bunlar illərdir ki, cəmiyyətə əxlaqsızlıq, namussuzluq, şərəfsizlik aşılayırlar və bu günə qədər də heç biri cəzalanmayıb. Bunların 300-1000 manata şərəflərini satacaqları, istənilən yalanı, böhtanı tirajlayacaqlarını da hamı bilir və özləri kimiləri bunların xidmətindən daim istifadə edirlər. Ona görə də cəmiyyət olaraq saflaşmaq, təmizlənmək istəyiriksə, onların hamısı ifşa olunmalı və onlara elə bir şərait yaradılmalıdır ki, bunlar insan arasına çıxmaqlarına peşman olsunlar. Özümlə bağlı olan məhkəmə araşdırmalarının hamısının TV, KİV vasitəsi ilə işıqlandırılmasının tərəfdarıyam. Bu murdarlar və onları dəstəkləyən taylarından fərqli olaraq mənim cəmiyyət üçün gizlədiləsi heç nəyim yoxdur. İstənilən suallara da cavab verməyə hazıram. Məhz mən bir neçə müstəqil, peşəkar jurnalistə də təklif etmişdim ki, tanınmış şəxslərin hamısını TV-lərə dəvət edib onlar haqqında yayılan istənilən xəbərlərə cavab istəsinlər. Öz növbəmdə bu layihədə birinci olmağa həmişə hazıram. Bu gün hakimiyyətdə olanlar anlamalıdırlar ki, baş verən biabırçılıqları adlarına yazdığımız Ramiz Mehdiyev - Əli Həsənov vəzifədə yoxdurlar və baş verənlərə bu günkü səlahiyyət sahibləri cavabdehdirlər”.


Sergey Kiriyenko: Tehranla uranın zənginləşdirilməsi üzrə müştərək müəssisən yaradılması ilə bağlı danışıqlar aparmağa ehtiyac yoxdur\nDünya xəbərləri 11 May 2006 15:15 (UTC+04:00)\n"Rosatom"un rəhbəri Sergey Kirienko bəyan edib ki, Rusiyanın İranla uranın zənginləşdirilməsi üzrə müştərək müəssisə yaradılması ilə bağlı təklifi "necə var, eləcə də qalıb", ancaq öz aktuallığını itirməyib.\n"Hazırda diplomatik danışıqlar aparılır, İranla qarşılıqlı əlaqələrdə texniki problemlər yoxdur. Müştərək müəssisənin yaradılması ilə bağlı isə əlavə danışıqlar aparılmır. Çünki buna ehtiyac yoxdur", - deyə S.Kiriyenko jurnalistlərə bildirib.\nTrend in xəbər verdiyi kimi, o xatırladıb ki, "müştərək müəssisənin yaradılmasına dair təklif paket sazişinin bir hissəsi olub. Bu təklif gərginliyi aradan qaldırmaq, İranda uranın zənginləşdirilməsinə yol verməmək üçün bir müddət əvvəl aktual idi". Onun sözlərinə görə, bu təklif "necə var, eləcə də qalıb". Ancaq "hazırda məsələ başqadır", - deyə S.Kiriyenko vurğulayıb. Bu barədə İTAR-TASS xəbər verir.


“Mahir daha peşəkar olub, Ndlovu da əvvəl tənqid olunurdu” - Qurban Qurbanov | Busaat.az – Bu saata olan xəbərlər\n25 Avq 2020 - 16:15 702\n"Mahir daha peşəkar olub, Ndlovu da əvvəl tənqid olunurdu" - Qurban Qurbanov\n“Bu oyun da vacibdir. Həddindən artıq diqqətli olmalıyıq. Mərhələ bir oyundan ibarətdir. Yaxşı komandaya qarşı oynayacağıq”.\nBusaat.az xəbər verir ki, bu sözləri “Qarabağ”ın baş məşqçisi Qurban Qurbanov Çempionlar Liqasının 2-ci təsnifat mərhələsində Moldovanın “Şerif” klubu ilə oyun öncəsi keçirilən mətbuat konfransında deyib.\n48 yaşlı mütəxəssis bildirib ki, matçda futbolçuların nə lazımdırsa edəcəklərinə inanır. Qurbanovun sözlərinə görə, illər ötdükcə həm klub, həm də futbolçular böyüyür: “Hər iki komandanın yaxşı heyəti və böyük təcrübəsi var. Daha əvvəl iki dəfə qarşılaşmışıq. Amma buna fikir vermirik. Çətin oyun olacaq. Meydançaya gəldikdə, hər gün ot örtüyü ilə maraqlanırdım. Sabah daha yaxşı olacaq”.\nTəcrübəli baş məşqçi mərakeş əsilli fransalı oyunçu Abdullah Zubir barədə də danışıb: “Onun faydalı iş əmsalı meydanda çoxdur. Futbolçulardan əvvəlki performansı tələb edə bilmərik. Oyundan-oyuna daha yaxşı Zubir görəcəyik. Həm psixoloji, həm də fiziki hazırlıq bir-birini tamamlamalıdır. Bunlardan biri olmadıqda problem yaşanır”.\nQurbanov ötən mövsümün sonu karyerasını başa vuran Rəşad Sadıqovla yeni müdafiəçi Kevin Medinanı müqayisə edib: “Rəşadın meydanda yoxluğunu tək “Qarabağ” deyil, Azərbaycan futbolu hiss edir. İstərdik ki, onun kimi lider komandamızda olsun. Bunu hamı arzulayır. Dünya praktikasında da belə bir şey var. Onun meydanda olması böyük bir kömək idi. Yoxluğunu hiss edirik. Medina ilə Rəşad fərqli oyunçulardır. Hərəsinin öz üslubu var. Amma Kevindən də başqa cür faydalanırıq. Tam uyğunlaşmayıb, lakin komandaya güc qatır”.\nMütəxəssis Mahir Emrelidən tam razı olduğunu söyləyib: “Onun inkişaf edən dövrüdür. Son vaxtlar daha peşəkar olub. Belə davam etsə, daha yaxşı Mahir görəcəyik. Bu, onun borcudur. Ndlovu da yeni gələndə tənqid olunurdu, amma sonradan faydası dəydi. Mahir əvvəl gənc idi, təcrübəsi çatmırdı. İndi ondan daha çox şey gözləyirik. Amma bir mövqedə 2-3 futbolçu olarsa, daha yaxşı olar. Musa Qurbanlı barədə fikir bildirməsəm, daha yaxşı olar. Bu barədə danışmaq tezdir. Qapıda ya Emil, ya da Şahruddin olacaq”.\nQeyd edək ki, avqustun 26-da Tofiq Bəhramov adına Respublika stadionunda keçiriləcək “Qarabağ” – “Şerif” matçı saat 20:00-da başlayacaq (Report).


Hava kəskin dəyişiləcək – XƏBƏRDARLIQ – Turkustan.info\n28 May 2020 04:15\nEkologiya və Təbii Sərvətlər Nazirliyinin Milli Hidrometeorologiya Departamentinin verdiyi məlumata görə , bir neçə gün davam edən mülayim hava şəraitindən sonra sentyabrın 21-i səhərdən Mərkəzi Rusiyadan hərəkət edən soyuq atmosfer cərəyanlarının ölkə ərazisinə daxil olması nəticəsində hava şəraitinin dəyişiləcəyi, əlverişsiz keçəcəyi, havanın temperaturun ötən günlə müqayisədə 8-10 dərəcə aşağı enəcəyi gözlənilir.\nAzərbaycanın rayonlarında sentyabrın 21-i şimal və qərb rayonlarından başlayaraq sentyabrın 22-si gündüzədək havanın qeyri-sabit keçəcəyi, şimşək çaxacağı, arabir yağış yağacağı gözlənilir. Ayrı-ayrı yağışın yerlərdə intensiv və güclü olacağı, dolu düşəcəyi, dağlıq ərazilərdə qar yağacağı ehtimalı var. Qərb küləyi 15-20 m/s, arabir 25-30 m/s-dək güclənəcəyi gözlənilir, sentyabrın 21-də isə bəzi Kür vadisi rayonlarda arabir 35-38 m/s-dək şiddətlənəcəyi ehtimalı var. Çaylarda sululuğun artacağı, bəzi dağ çaylarından qısamüddətli daşqın və sel keçəcəyi ehtimal olunur. /Cebhe.info/\nPrevious WAPC BAKÜ VE KKTC\nNext Prezident: “Neftdən əldə edilən gəlirlər ilk növbədə xalqın rifahının yaxşılaşmasına yönəldilib”


Tahir Kərimov Salyandakı villasını neçiyə satır? Qalmaqallı veriliş bağlandı – VİDEO Xarici kantorlara giriş qadağan edilir – P Müəllimlərin əməkhaqqı artırılacaq – RƏSMİ Azay Quliyev şikayətləri dinlədi – FOTO General Çovdarovın şok mesajı:”Polkovniki Eldar Mahmudov ifadə verməyib – AÇIQLAMA İbrahim Tatlısəs Günelə nişanda nə hədiyyə etdi? “I sinfə başlayanlarla məzunlar arasında 5 Fikrət Fəraməzoğlunun həbs müddəti uzadıldı – Mə Nazir Mirqafar Seyidovun işdən çıxardığı rəisə y Qəzet: Ermənistan Rusiyadan “İskander M” raket kompleksləri alacaq\n02 İyul 2015 / 12:42 / Baxış sayı: 5 Bu gün Ermənistan parlamentinin növbədənkənar iclası keçiriləcək. Ermənistan güzəştli kredit əsasında Rusiyadan müasir “İskander M” operativ-taktiki raket kompleksləri ala bilər. Bu raket kompleksləri ən yüksək texniki xarakteristikalara malikdir. Oxu.Az erməni KİV-nə istinadla xəbər verir ki, bu barədə “Jamanak” qəzeti hakim Respublika Partiyasındakı mənbəyə istinadla məlumat verib. Nəşr qeyd edib ki, bu gün Ermənistan parlamentinin növbədənkənar iclası keçiriləcək. İclasda Ermənistan Silahlı Qüvvələrinin ən müasir silahlarla təmin olunması üçün 200 milyon dollar güzəştli kreditin ayrılması haqqında Rusiya və Ermənistan hökumətləri arasında imzalanmış sazişin ratifikasiya məsələsi müzakirə olunacaq.\nQəzet vurğulayıb ki, “rusların Ermənistanı “İskander M” raket kompleksləri ilə silahlandırma istəyinin bir neçə motivasiyası ola bilər”.


“Azərbaycanda təhsilin səviyyəsi elə yüksək olmalıdır ki,..." - İlham Əliyev\n11 Sentyabr 2013 07:54 (UTC+04:00)\nAzərbaycanda təhsilin səviyyəsi elə yüksək olmalıdır ki, heç kim daha xaricə getməsin, buna ehtiyac olmasın. Bu barədə Prezident İlham Əliyev sentyabrın 10-da Bərdədə 866 məcburi köçkün ailəsi üçün yeni salınan beşmərtəbəli 15 yaşayış binasından ibarət məhəllə ilə tanış olan zaman Ağdam rayonundan olan məcburi köçkün, şəhid ailəsi Səfurə Hüseynovanın mənzilində çay süfrəsi ətrafında ailə üzvləri ilə söhbət edərkən bildirib.\nSəfurə Hüseynova Prezidenti oğlu Heydərin ali məktəbə daxil olması münasibətilə təbrik edib və bildirib ki, İlham Əliyev onun məhz Azərbaycanda təhsil almasını istəyib.\nPrezident İlham Əliyev söyləyib ki, bu, doğrudan da vacib məsələdir: "Mən çox istəyirəm ki, Azərbaycan gəncləri Azərbaycanda təhsil alsınlar. Mənim oğlum da orada məktəbdə Bakıda oxuyub, ali məktəbdə də Azərbaycanda oxuyacaqdır. Düzdür, mənim bir neçə il bundan əvvəlki təşəbbüsümlə biz gəncləri oxumaq üçün xaricə göndəririk, vəsait də ayrılır. Bu binaların tikintisi üçün vəsait ayıran Dövlət Neft Fondu, eyni zamanda, xaricdə təhsil almaq üçün hər il təxminən 30 milyon manat vəsait ayırır. Gənclər də gedib xaricdə oxuyurlar. Mən bunu alqışlayıram. Ancaq o vaxt da demişəm, bu gün də demək istəyirəm və öz nümunəmlə bunu təsdiq edirəm ki, elə şərait yaratmalıyıq ki, uşaqlar Azərbaycanda təhsil alsınlar. Azərbaycanda təhsilin səviyyəsi elə yüksək olmalıdır ki, heç kim daha xaricə getməsin, buna ehtiyac olmasın. Tədricən biz bu məqsədlərə də çatırıq. Əlbəttə, mən şadam ki, Prezident kimi bu sahədə də hesab edirəm, bir yol göstərirəm".\nPrezident qeyd edib ki, xaricdə oxumağın müsbət tərəfləri kimi, mənfi tərəfləri də vardır: "Uşaqlar Vətəndən, ailələrindən ayrılırlar, başqa mühitdə yaşayırlar. Biz isə çalışmalıyıq təhsilin səviyyəsi elə yüksək olsun ki, bu uşaqlar, tələbələr Azərbaycanda oxusunlar, necə deyərlər, öz milli köklərindən ayrılmasınlar, milli ruhda böyüsünlər, tərbiyə alsınlar. Bax sizin balalarınız da indi bu gözəl məktəbdə oxuyacaqlar. Yaxşı oxusalar, ali məktəbə qəbul olunacaqlar. Bizə vətənpərvər gənclər lazımdır".


İtaliya yanvar ayında koronavirusa qarşı kütləvi vaksinasiya prosesinə başlamaq niyyətindədir\n20 Noyabr 2020 23:05\n#DÜNYADA #İTALİYA #KORONAVİRUS\nKoronavirus infeksiyasına qarşı mübarizə tədbirləri çərçivəsində İtaliya hökuməti gələn ilin yanvar ayında ölkədə kütləvi vaksinasiya prosesinə başlamaq niyyətindədir.\nMilli.Az AZƏRTAC-a istinadən bildirir ki, hökumət yanvar ayında artıq 3,4 milyon doza peyvəndin istifadəyə hazır olacağı qənaətindədir. Hökumət nümayəndəsi Domenik Arkuri mətbuata verdiyi açıqlamada bir neçə ay ərzində vaksinasiya tədbirlərini geniş səviyyədə həyata keçirə biləcəklərini də qeyd edib. Hazırda isə hökumət peyvəndləmə prosesi üçün tələb olunan ləvazimatların alışı ilə məşğuldur.\nDövlət rəsmisinin sözlərinə görə, ilkin mərhələdə vaksinasiya məcburi şəkildə aparılmayacaq. Bununla belə hesab olunur ki, gələn ilin üçüncü rübü bitənədək İtaliya əhalisinin mütləq əksəriyyəti peyvənd olunacaqdır. D. Arkuri qeyd edib ki, vətəndaşlar peyvəndlə bağlı qərarlarında müstəqil olacaqlar, eyni zamanda, peyvənd olunan şəxslərin qeydiyyatı üçün platforma yaradılacaq və onlara peyvəndə dair müvafiq arayış təqdim olunacaqdır.\nQeyd edilməlidir ki, İtaliyada koronavirusa yoluxma statistikasında artım davam etməkdədir. Ötən gün ölkə üzrə 36176 nəfərin virusun daşıyıcısı olduğu müəyyən edilib, ölənləri sayı isə 753 nəfər olub. Bununla da pandemiya başlayandan indiyədək İtaliyada ölüm hallarının sayı 47870 nəfərə çatıb.\n25 Noyabr 23:39 10 963 Ermənilər şokda: Özlərinin yandırdığı kənddə yaşayacaqlar - FOTO\n11:25 10 070 Türkiyəni vurmaq üçün Azərbaycanı qurban seçdilər - Müharibə indi başlayır\n10:35 6 296 Bu gün SMS icazə bərpa olunacaq? - MİLLƏT VƏKİLİ\n09:27 6 203 Tanınmış aparıcı Lalə Azərtaşa itki üz verib\n25 Noyabr 20:27 4 346 Maradona vəfat etdi - VİDEO\n25 Noyabr 23:00 3 782 Şənbə-bazar insanların çölə çıxmasına qadağa qoyulur? - professordan AÇIQLAMA\n00:01 3 748 Günün qoroskopu: imicdə dəyişikliklər üçün əlverişlidir\n23 Noyabr 11:45 49 938 Azərbaycandan növbəti qələbə - Düşmənin ən yaxın müttəfiqi ağ bayraq qaldırdı - VİDEO\n23 Noyabr 23:10 24 808 ŞAD XƏBƏR: Artıq hamı ev tikə bilər - Ev tikmək üçün rüsum və icazəyə EHTİYAC YOXDUR\n25 Noyabr 15:31 22 436 Ağciyərləri COVİD19-dan qorumağın yolu - Buna vaxtında ƏMƏL EDİN\n22 Noyabr 19:11 21 521 Öküz ili bürclərə nə vəd edir? - Yeni tanışlıqlar, ƏLA BİR İL\n23 Noyabr 13:24 16 402 COVİD-19 xəstələrinə bu preparatlar OLMAZ - Qaraciyəri və böyrəyi...\n23 Noyabr 16:09 15 608 "Rusiya istəyinə nail oldu"\n24 Noyabr 13:02 12 740 Maskada bu element yoxdursa, koronavirusa yoluxacaqsınız - XƏBƏRDARLIQ


Porec Sərnişin və Car Feribotlar\nPorec sərnişin və avtomobil bərə bilet qiymətləri, çizelgeleri, bilet rezervasyonları və Porec olan Venesiya üçün üzən bərə üçün məlumat.\nReal vaxt bütün mövcud Porec bərə bilet qiymətləri müqayisə və ani təsdiqi ilə online Venezia Ferry Lines bərə ilə Porec, Venesiya və yelkənli ucuz mövcud Porec avtomobil və sərnişin bərə bilet sifariş. Xüsusi Axtarış\nBilet qiymətləri və şərtlər Book Porec Ferry biletlər ucuz mövcud bərə bilet qiymət zövq əvvəlcədən online Porec olan Venesiya üçün üzən bərə üçün Venezia Ferry Lines ilə.\nGördüyünüz qiyməti payment qiymət. Belə əlavə yanacaq surcharges və ya sifariş haqqı kimi heç bir gizli Əlavələr və ya sürprizlər var və biz bir Visa Electron kartı ilə ödənilməsi üçün əlavə bir şey doldura bilmirəm. yaşayış və nəqliyyat vasitələrinin növü, təyyarə Biz seçdiyiniz Porec sərnişin və ya avtomobil bərə bilet siz sitat qiyməti bütün payment edir ki, bir söz var. bir Porec bərə bilet qiymət almaq və bərə bilet sifariş etmək təhlükəsiz online sol real vaxt gəmi sifariş formu istifadə edin. Siz həmçinin əlavə edə otel Hedef, və ya başqa yerdə, sizin bərə bilet üçün bərə bilet bron başa zaman. Porec haqqında daha çox\nPorec Istria tanınmış turizm mərkəzidir. Şəhərin köhnə hissəsi kanalı tərəfindən materik ayrılmış kiçik yarımadasında inşa və məşhur çimərlikləri ilə, Sveti Nikola adasında tərəfindən açıq dənizdə qorunur.\nPlava Laguna və Zelena Laguna turizm kurort şəhərinin cənubunda yerləşir. Porec Pazin və Pula ilə Porec birləşdirən əsas yol yerləşir, və regional yol Istria qərb sahili boyunca çalışır.\nPorec Porec ilk turist guide kitab çap zaman geri 1845 uzun turist ənənə var. Porec ilk ictimai çimərlik birlikdə ilk böyük otel tikintisi ilə, Sveti Nikola və 1895 ilə islet 1910 yaradılmışdır - Hotel Rivijera, Rivijera çimərlik şəhərinin cənub hissəsində yaradılmışdır. 1970s In Porec ən nüfuzlu Xorvat turist kurort biri oldu. O vaxtdan bəri, bir çox mədəni tədbirlər il ərzində Porec təşkil edilir: klassik musiqi konsertləri, caz axşamları, xalq axşam və s ..\nHal-hazırda, Porec çox gənclər arasında populyardır. Müxtəlif discoteques, bar və rəqs klubları, yaxşı klimalı daxili ərzində terraslar yerləşən, bəzi yaxşı gece var.\nPorec nin Bu iki yerləri arasında yaxşı nəqliyyat xidməti var kimi bir çox Trieste hava limanında istifadə edə bilərsiniz baxmayaraq, yaxın aeroport, Pula Airport. Istria eləcə də Xorvatiyanın paytaxtı Zagreb'e müxtəlif nöqtələrindən Porec çalışır müxtəlif avtobus xidmətlərindən istifadə edə bilərsiniz Porec bir olmaq üçün. Porec şəhərində çərçivəsində Plava və Zelena Laguna turizm kompleksləri ilə bir şəhər daxilində əsas çimərliklər və turist xal birləşdirən bir gözəl az qatar xidmət var. Porec də Venesiya bərə ilə əldə edilə bilər.\nPorec ən əhəmiyyətli mədəni abidə Bishop Euphrasius müddət ərzində inşa sakral Binaların 6th əsr kompleksi, o cümlədən Euphrasian Basilica edir. Bu şəhər şimal hissəsində yerləşir. daha əvvəllər kilsə təməl üzərində qurulmuş Basilica, bir üç nave apse, bir narthex, həyətində bir səkkizbucaqlı baptistery və yepiskop sarayı üstünlük təşkil edir. bina 13th və 15th əsrlərdə əlavə edilib və zəng qülləsi 16th əsrdə ucaldılıb. apse ornately birlikdə Ravenna San Vitale mozaika ilə Avropada mozaika sənətinin ən gözəl nümunələrindən biri təşkil figural mozaika ilə bəzədilib. mərtəbə mozaika və qorunub yazılar biz bütün bina, Evlerde və işlər mərhələləri və Porec xristian icması həyatının bütün dinamikası əməl edə bilərlər. kilsə, atrium, baptistery və piskoposluğu keçmiş saray ibarət ortalarından 6th əsrin Euphrasius 'Basilica. bol-bol bəzədilmiş və yaxşı saxlanılır olan bütün kompleks Bizans sənətinin ən mühüm abidələri biri. Porec olan yepiskop, Euphrasius əvvəlki sakral abidə / kilsə təməl üzərində qurulmuş bu üç nave bazilika tikilib. sütun Bizans paytaxtları ilə dördbucaqlı atrium kilsə girişində qarşısında dayanır. atrium daş abidələri toplusu ev bütün dörd tərəfdən əhatə eyvanın tərəfindən halqalı olunur.\nBest Porec Ferry Bilet Qiymət Zəmanət\nBest Qiymət Zəmanət - Biz həmişə Porec olan bizim ən aşağı mövcud Venezia Ferry Lines sərnişin və avtomobil bərə bilet qiymət təklif edirik. Belə əlavə yanacaq surcharges və ya sifariş haqqı kimi heç bir gizli Əlavələr və ya sürprizlər var və biz də biz Visa Electron kartı ilə ödənilməsi üçün əlavə bir şey doldura bilmirəm. Biz seçdiyiniz Porec bərə bilet sitat qiyməti, təyyarə yaşayış və nəqliyyat vasitələrinin növü bütün payment edir ki, bir söz var!\nOlsa, biz ki, qiymət döymək və ya geri tələb seçimi təklif əlimizdən gələni edəcəyik ki, söz hər hansı digər tur operator broşura ucuz bütün daxil Porec bərə bilet tapa bilərsiniz. Porec avtomobil və sərnişin bərə bilet edin buraya basın Bura basın. Müştəri Xidmətləri, Telesales & Bizimlə Əlaqə ferryto.com At siz, canlı Porec bərə bilet qiymətləri əldə bizim ən aşağı mövcud bilet qiyməti Porec və mövcudluğu və kitab avtomobil və sərnişin bərə bilet kontrol edə bilərlər. Ferryto.com, və Böyük Britaniya, Fransa, İspaniya, İrlandiya, Hollandiya, Şərqi Avropa ərazisində 80 digər bərə marşrutları üzərində Porec, o cümlədən 1,200 əsas Avropa bərə operatorları artıq sifariş etmək imkanı təmin edən dünyanın ən böyük online bərə bilet paylayıcı şəbəkəsinin hissəsidir Aralıq, Aralıq dənizi, Baltik və Şimal Afrika. Daha ətraflı məlumat üçün, cavab tez-tez suallara və ya birbaşa bizə edin əlaqə Bura basın. Bizim haqqımızda


Lavrov Qarabağ məsələsində oyundankənar vəziyyətdə saxlanılıb » Reyting.az\nTarix: 19-01-2021 15:29 | Bölmə: Slayd\n“Postsovet məkanında əvvəldən kifayət qədər konfliktlər var. Abxaziya, Osetiya, Dnestryanı, Krım... Əslində bu konfliktlərlə Rusiyada daha çox Prezident Administrasiyası məşğul olurdu. Yeganə konflikt Qarabağ münaqişəsi idi ki, onunla daha çox Rusiya Xarici İşlər Nazirliyi, daha dəqiqi, nazir Sergey Lavrov məşğul olurdu. Minsk qrupu, qrupdakı həmsədrlər, Sergey Lavrov bu işlə müntəzəm məşğul idi. Amma Azərbaycanın son Qarabağ siyasəti, müharibə vasitəsilə problemin həlli faktiki olaraq Lavrovu və onun nazirliyini oyundankənar vəziyyətdə qoydu”.\nBu fikirləri Reyting.az-a Milli Məclisin deputatı, politoloq Rasim Musabəyov Rusiya Xarici işlər naziri Sergey Lavrovun son Qarabağ açıqlamalarını şərh edərkən deyib.\nR. Musabəyov xatırladıb ki, məhz Moskvada, S. Lavrovun təşəbbüsü ilə müharibə gedən ərəfədə əldə olunan atəşkəsi tərəflər ciddi qarşılamayıb: “Sonda atəşkəs və danışıqların davam etdirilməsini Rusiya prezidenti Putin təşkil etdi. Deməli, məsələlər ya Putin səviyyəsində həll edilir, ya da Müdafiə, Fövqəladə hallar nazirləri səviyyəsində.\nHazırda Rusiya Baş nazirinin müavini bölgədə kommunikasiyaların açılması ilə məşğul olur. Başqa sözlə, artıq Lavrova və onun rəhbərlik etdiyi nazirliyə bu məsələdə hər hansı bir iş qalmayıb”.\nDeputat qeyd edib ki, Sergey Lavrov və nazirliyi daha çox Qarabağın statusu məsələsi ilə məşğul ola bilərdi, amma status məsələsi də gündəlikdə deyil: “Əvvəla 10 noyabrda imzalanan bəyannamədə status ifadəsi yoxdur. Azərbaycan Respublikasının Prezidenti açıq bəyan edib ki, Qarabağ məsələsi həll edilib. Yəni beynəlxalq müstəvidə Lavrov üçün heç nə qalmayıb. Belə olan halda Lavrov dil açır və bir növ nümayiş etdirir ki, “mən də varam”, bu işlərlə məşğul olmaq iddiasındayam. Ancaq düşünmürəm ki, kimsə onunla bu mövzuda danışacaq. Hər halda Azərbaycan tərəfi”.


“Əyilib sağ əlimlə yerdən qolumu götürdüm və uzaqlaşdım” - MINVAL.INFO\nElşən Mustafayev 44 günlük Vətən müharibəsinin qalib döyüşçülərindəndir. 1978-ci ildə Zəngilan rayonunda anadan olub. Hələ uşaq ikən doğma torpaqları düşmən tərəfindən işğal olunub, o, ailəsilə birgə Bakıya köçməli olub. Amma o torpaqlara qayıtmaq arzusu Elşəni bir an da olsun tərk etməyib. Elə bu arzu ilə də Vətən müharibəsinə yollanıb.\nKomandiri olduğu taqımla birlikdə düşməndən qisasını alıb. Bir aya yaxın qəhrəmancasına döyüşsə də, aldığı ağır yara döyüş bitməmiş onu ön cəbhədən uzaqlaşdırıb. Müharibədə qolu qopan qazi qopmuş qolunu əlinə alıb döyüş meydanını tərk edib. Müharibə dəhşətlərini heç bir film onun danışdığı qədər real əks etdirmir…\n“Qafqazinfo” İkinci Qarabağ müharibəsi qazisindən döyüş xatirələrini öyrənib.\nQazinin sözlərinə görə, Zəngilanda başladığı təhsilini Bakıda tamamlayıb. Daha sonra Kənd Təsərrüfatı Akademiyasına daxil olub. Bu ali məktəbdə hərbi kafedra olduğu üçün uğurla imtahan verərək leytenant rütbəsi alıb. Hərbi xidmətdə isə baş leytenant rütbəsinə yüksəlib. Aprel döyüşləri zamanı təlimlərdə iştirak edən Elşən Mustafayev Vətən müharibəsinin ilk günlərindən ön cəbhəyə yollanıb.\n“Sentyabrın 29-u hərbi xidmətə çağırıldım. Cəbrayıl rayonunun Daşkəsən kəndi və digər yüksəkliklər uğrunda döyüşlərdə olmuşam. Ondan sonra Füzuli rayonu uğrunda döyüşlərə başlamışıq. Füzulinin Kürdlər kəndində, Qarğabazarı deyilən ərazidə döyüşlərdə iştirak etmişəm. Oktyabrın 24-də səhər saat 10-11 olardı. Minaatan mərmisi məndən təxminən 1,5-2 metr məsafəyə düşdü. Yaralandım, qolum qırılıb yerə düşmüşdü…”\nQazi yerə düşmüş qolunu götürüb döyüş meydanından çıxıb: “Mərmi düşəndə uzanmışdım. Ayağa qalxanda gördüm ki, dumanın içərisindəyəm. Özümü pis hiss etdim. Sağ əlimdə silah var idi, amma sol əlim boş idi. İstədim sol əlimi yerdəki maneəyə söykəyib dayanım. Əlimi uzatdım, gördüm əl getmir. Hərbi formanın içərisində əl sallanırdı. Özüm ayaq üstə idim, amma əlim yerə dəyirdi. Sonra qan axdığını və dəhşətli ağrıların başladığını hiss etdim. Əyilib sağ əlimlə yerdən qolumu götürdüm və uzaqlaşdım. Bir az gedəndən sonra gözlərim qaraldı, gördüm yeriyə bilmirəm. Yerə oturdum. Həmin vaxt döyüş yoldaşlarım uzaqdan məni görüb köməyə gəlmişdilər”.\nDöyüşçü deyir ki, onu təxminən Hadrut-Füzuli yoluna qədər qolundan tutaraq aparıblar. Oradan bir avtomobillə Daşkəsəndə səhra hospitalına çatdırılıb. Həmin hospitala çatanda saat yarım vaxt keçdiyindən qan itkisindən huşunu itirib.\n“Səhra hospitalına çatanda çox pis vəziyyətdə idim. Üstəgəl də yolda susamışdım və əsgərlər də mənə su vermişdilər. Əslində su içmək olmazdı və qanaxma bir az da güclənmişdi. Elə bilmişdilər ki, şəhid olmuşam. Amma qan vurulandan sonra özümə gəldim. Əvvəlcə Füzuli rayon Xəstəxanasına, oradan da Bakıdakı Hərbi Hospitala gətirdilər. İndiyə qədər 7 dəfə əməliyyat keçirmişəm. Qolumun əzələ-damar, sinir sistemi tamamilə qırılmışdı, hamısı tikilib. Əzələ sistemi belimdən və qoltuq altından kəsilib birləşdirilib. Damarlar ayaqlarımdan, sümük çanaq sümüyündən götürülərək köçürülüb. Hələ ki qolumu ancaq çiyindən hərəkət etdirə bilirəm. Həkimlər deyir ki, uzun zaman fizioterapiya nəticəsində qolumu tamamilə hərəkət etdirə biləcəyəm”.\nQarabağ qazisi deyir ki, döyüşlə bütün əsgərlərin ancaq bir amalı var idi, torpaqlarımız azad olunsun. Hər kəsin döyüş ruhu o qədər yüksək olub ki, heç fikirləşmədən torpaq uğrunda canlarından belə keçməyə hazır olublar.\n“Mən Zəngilanın Yuxarı Yeməzli kəndində anadan olmuşam. Çox istəyərdim ki, Qubadlı, Zəngilan istiqamətində də döyüşlərə gedim. Təəssüf ki, ora gedib çıxa bilmədim. Amma sağ olsun silahdaşlarım, o əraziləri də düşməndən azad etdilər. Bu döyüşlərdə öz bölüyümüzdən də şəhidlər oldu. Bütün şəhidləriməzə rəhmət diləyirəm. Yaralılara, qazilərə can sağlığı arzu edirəm”.\nQəhraman komandir 2 ay 15 gündür ki, müalicə aldığı xəstəxanadan çıxıb evə gedəcəyi günü səbirsizliklə gözləyir. Deyir ki, sağalandan sonra işğaldan azad olunan bütün torpaqları ailəsilə birlikdə qarış-qarış gəzəcək.\nTarix: 2021/01/08 12:16


“Yalanlara söykənən platformam yoxdur” – Nəsimi Paşayev | İctimai.Az\n03.02.2020 - 20:12 270\n“Yalanlara söykənən platformam yoxdur” – Nəsimi Paşayev\n49 saylı Yevlax-Mingəçevir seçki dairəsindən deputatlığa namizəd Nəsimi Paşayevin müsahibəsi:\n-Nəsimi müəllim, xoş gördük. Əvvəla, Sizi tanıyardıq. Nəsimi Paşayev kimdir?\n– Mən – Paşayev Nəsimi Məzahir oğlu 1975-ci ilə Yevlax rayonunun Xaldan kəndində anadan olmuşam. İlk təhsilimi də həmin kənddə – SSRİ-nin ən məşhur məktəblərindən olan Xaldan kənd orta məktəbində almışam. 1992-ci ildə orta məktəbini bitirdikdən sonra ilk dəfə keçirilən test imtahanları nəticəsində Türkiyənin Ankara Universitetinə qəbul olunmuşam. Orda radio-televiziya və kino ixtisasını bitirmişəm, təhsilimi başa vurduqdan sonra ölkəyə qayıdıb hərbi xidmətimi keçmişəm, ondan sonra Bakıda bir sıra KİV-lərdə çalışmışam. 2004-cü ildən etibarən isə mətbuat xidməti və ictimaiyyətlə əlaqələr sahəsində fəaliyyət göstərirəm. Əvvəlcə “Bakıelektrikşəbəkə”də, 2014-cü ildən etibarən isə “Bakı Metropoliteni” QSC-nin İctimaiyyətlə əlaqələr şöbəsinin rəisi vəzifəsində çalışmışam. 2018-ci ildən etibarən isə “Huner Group”un Piar və marketinq departamentinin direktoru olaraq fəaliyyət göstərirəm. Eyni zamanda özüm müstəqil olaraq piar işləri ilə məşğul oluram. Gənclərə, bu işə həvəsi olan insanlara piar təlimləri keçirəm.\n– Nəsimi müəllim, Milli Məclisə keçiriləcək seçkilərdə namizədliyinizi irəli sürmək fikri necə yarandı və nə üçün deputat olmaq istəyirsiniz?\n– Bilirsiniz ki, 2019-cu ilin sonlarında parlament özünü buraxdı və ölkə Prezidenti yeni parlament seçkilərinin keçirilməsinə dair sərəncam imzaladı. Təxminən 15-ə ilə yaxın mən də müxtəlif qurumlarda işləmişəm. Ölkədə aparılan islahatlar məndə belə düşüncə yaratdı ki, artıq zamandır, millət vəkilliyi uğrunda mübarizəyə mən də qoşulum. Əvvəllər belə bir fikrim olmayıb. Sadəcə bu dəfə özümü buna hazır gördüm. Ölkədə aparılan yeniləşmə, gəncləşmə, cənab Prezidentin bu istiqamətdə verdiyi açıqlamalar məndə bir həvəs yaratdı ki, mən də özümü bu istiqamətdə sınayım. Digər tərəfdən, 1992-ci ildə biz orta məktəbi bitirəndə ölkədə həm də müharibə şəraiti idi, əli silah tutan hər kəs cəbhə bölgəsinə gedirdi. Bizim yaşımız artıq əl verirdi ki, cəbhə bölgəsinə gedək, savaşaq. Amma o vaxt belə bir qərar verildi, Türkiyə Respublikasına tələbə qəbulu elan olundu. Belə fikir var idi ki, bizə əli silah tutan oğullarla yanaşı, əli qələm tutan, bilikli, savadlı insanlar da lazımdır. Biz Türkiyəyə ona görə oxumağa getdik ki, yüksək təhsil alıb yenicə müstəqilliyini qazanan Azərbaycana geri dönək və ölkəyə xidmət edək. Bu illər ərzində Azərbaycan dövlətindən ayrılan vəsaitlə Türkiyədə oxumuşam, kifayət qədər mənə vəsait xərclənib. Və mən öz borcumu vermək üçün Azərbaycana qayıtmışam. Hərbi xidmətimi başa vurduqdan sonra da çalışmağa başlamışam. Və mən özümdə bir borc hesab edirəm ki, millət vəkili olaraq da Vətənə, millətə öz xidmətlərimi göstərim. Millət vəkili seçildiyim təqdirdə də bu vəzifənin öhdəsindən layiqincə gəlməyə çalışacam.\n– Nə üçün namizədliyinizi yaşadığınız Bakı şəhərindən deyil, 49 saylı Yevlax- Mingəçevir dairəsindən verdiniz?\n– Çünki mən Yevlax rayonunun Xaldan kəndində anadan olmuşam, ilk təhsilimi burda almışam, oralar mənim üçün daha doğmadır. Bütün qohum-əqrabalarım, uşaqlıq dostlarım orda yaşayır. Təkcə Xaldan kəndi deyil, qonşu kəndlər, eyni zamanda Mingəçevir şəhəri mənə çox doğmadı. Uşaqlığım və gəncliyim həmin bölgədə keçib. Düşündüm ki, mən insanlarımıza faydalı olmaq istəyirəmsə, birinci növbədə öz yaşadığım yerdən başlamalıyam. Təbii ki, biz Azərbaycanımızın gözəl gələcəyi üçün çalışırıq. Amma təbii ki, ortada bir reallıq var. Bakı şəhərindən daha çətin seçiləcəyimi düşündüm. Yevlax-Mingəçevir dairəsindən bu prosesinin mənim üçün daha rahat olacağını düşündüyüm üçün namizədliyimi bu dairədən verdim. Belə bir sloqanım var: “Bu dəfə özümüzdən biri olsun”. Mən özümü onlardan biri hesab edirəm. Ona görə belə qərara gəldim ki, namizədliyimi həmin dairədən verim.\n– Azərbaycanda aparılan islahatları necə qiymətləndirirsiniz?\n– Çox təəssüf ki, Azərbaycanda islahat deyəndə insanların ağlına ilk növbədə kadr islahatları gəlir. Amma islahat ümumilikdə götürəndə geniş məfhumdur. Azərbaycanda uzun illərdir islahat aparılır. İstər sosial, istərsə də iqtisadi islahatları biz neçə illərdir görürük. Azərbaycanda iqtisadi islahatlar nəticəsində regionlarda yeni iş yerləri, istehsal müəssisələri, texnoloji parklar açılıb. Sosial islahatlar çərçivəsində pensiya təyinatının, əlillik təyinatının elektronlaşması, “bir pəncərə” sisteminin tətbiqi həyata keçirilib. Xidmət sektorunda “ASAN xidmət”in yaradılması artıq böyük bir islahat demək idi. İnsanlar “ASAN xidmət”dən çox razıdırlar. “DOST xidməti” də islahatların çox gözəl bir nümunəsidir. Bunlarla paralel kadr islahatları da aparılır və biz son vaxtlar bunun şahidi oluruq. İslahatlar mərhələsi nəhayət parlamentə də gəlib çatdı. Xüsusilə yeni Azərbaycan Partiyasının (YAP) parlamentdə təmsil olunan nümayəndələri cənab Prezidentə müraciət etdilər ki, bizi sizin apardığınız islahatlarla tam ayaqlaşa bilmirik, gəncləşmə, dinamikləşmə lazımdır, ona görə xahiş edirik ki, parlamenti buraxasınız. Cənab Prezidentin sərəncamı ilə parlament buraxıldı və yeni seçkilərin təyin olunması ilə əlaqədar sərəncam verildi. Bu yaxınlarda Davosda cənab Prezidentin KİV-lərə belə bir açıqlaması var idi: “Keçiriləcək növbədənkənar parlament seçkilərindən sonra islahatların növbəti dalğası başlayacaq”.\n– Bu seçkilərin əvvəlki seçkilərdən fərqini nədə görürsünüz?\n– Mən keçmişə baxmağı o qədər də xoşlamıram . Amma müəyyən dərslər götürmək mənasında keçmişə baxmaq mütləq lazımdır. Keçmişini bilməyən gələcəyini bilməz. Əvvəlki parlament seçkilərində şəxsən mən o qədər də ümidli deyildim. Amma indi istər Prezident, istərsə də MSK rəhbərliyi açıq şəkildə şəffaf seçki keçiriləcəyinə əminlik ifadə edirlər. Əvvəlki seçkilərdə bir çox neqativ hallarla qarşılaşmışıq. Hətta bəzi dairələrdə, məntəqələrdə seçkinin nəticələri ləğv olunub. Bu dəfə isə proseslər tamam fərqlidir. Ən azından təbliğat-təşviqat mərhələsində biz bunun şahidi oluruq. Əvvəlki müdaxilələr yoxdur, bu da insanlarda ümid yaradır. Buna görə də tam əminlikdə deyə bilirik ki, bu parlament seçkilərində xalqın iradəsi öz əksini tapacaq.\n– Seçki prosesində MSK-nın, aşağı seçki komissiyalarının, yerli icra hakimiyyəti qurumlarının fəaliyyəti sizi qane edirmi?\n– Açığı, qane eləyir. Yanvarın 17-dən təbliğat-təşviqat kampaniyası başlayıb. Bu müddət ərzində rəsmi şəxslər tərəfindən hər hansı maneə ilə rastlaşmamışam. Etiraf edim ki, aşağı səviyyədə özfəaliyyətlər var. İnsanların özlərini kiməsə göstərmələrindən və ya kimdənsə qorxmalarından dolayı bəzi xırda nüanslar var. Təbii ki, biz bunu ciddi qanun pozuntusu və ya süni maneə kimi hesab eləmirik. Misal çəkə bilərəm, hər hansı məktəbin direktoru biz görüşə getdiyimiz zaman müəllimlərə bizim görüşümüzə getməməyi tövsiyə edib. Böyük ehtimal, bu da əvvəldən qalma alışqanlıqdandır. Sonra ona hansısa söz deyiləcəyindən, qorxudan bu yola baş vurur. Təbii ki, onunla görüşlərdə də açıq şəkildə bildiririk ki, ölkə başçısı səviyyəsində seçkilərə hər hansı müdaxilənin edilməməsi tapşırığı verilib, hər bir şəxs seçkidə sərbəst iştirak etmək hüququna malikdir, bu hüquq onlara Konstitusiya ilə verilib. İnsanlar müstəqil şəkildə gedib istədikləri namizədə səs verə bilərlər.\n– Nəsimi müəllim, təbliğat-təşviqat işləri davam etdirilir. Siz də öz seçicilərinizlə görüşürsünüz. İnsanların seçki ilə bağlı qənaətləri necədir?\n– Açığı, insanlar əvvəlkinə nisbətən bir az ümidlidir. Dövlət başçısının və rəhbər şəxslərin verdiyi açıqlamalar ruh yüksəkliyi yaradıb. Əvvəlki seçkilərdə insanların ümidi, seçki aktivliyi çox az idi. Xüsusilə mənim seçki dairəmdə kəndlər üstünlük təşkil eləyir. Bu kəndlərdə seçkiyə maraq çox deyil. İnsanlarda inamsızlıq var. Çalışıram onların seçkiyə inamını maksimum qaldırım. Seçicilərlə görüşdə ilk növbədə bunu xahiş edirəm: “Kimə səs verməyinizdən asılı olmayaraq fevralın 9-da keçiriləcək parlament seçkilərində öz seçki hüququnuzdan istifadə eləyin. 15-20 dəqiqənizi ayırıb seçki məntəqəsinə gedin, öz seçdiyiniz namizədə səs verin. Pərdənin arxasında sizi heç kim görmür. Heç kimdən qorxmağa dəyməz. Bu seçkilər tamamilə müstəqil və şəffaf keçiriləcək”. Təbii ki, yerlərdə seçicilərlə bu görüşlər və xüsusilə cənab Prezidentin bu istiqamətdə çıxışlarından sonra bir ruh yüksəkliyi yaranıb. Eyni zamanda mən yerli camaatdan, yəni onlardan biri olduğum üçün insanlar Nəsimi Paşayev üçün seçkilərə getməyə hazır olduqlarını, bu dəfə daha çox aktivlik nümayiş etdirəcəklərini bildirirlər.\n– Nəsimi müəllim, seçki platformanızda nələr var, seçicilərinizə nə vəd edirsiniz?\n– Əslində çox maraqlıdır. Mənim seçki platformamda başqa namizədlər kimi vədlər yoxdur. Mən seçicilərimə ancaq səmimiyyət, dürüstlük vəd edirəm. Mən öz funksiyamı, səlahiyyətimi çox gözəl dərk eləyirəm və insanlara yalandan heç bir vəd vermirəm. Yalanlara söykənən platformam yoxdur. İnsanlara demirəm ki, mən sizə yol çəkəcəm, mən sizə iş yeri açacam, sizə hansısa güzəştlər etdirəcəm. Artıq insanlar buna inanmır. Mən insanlara sadəcə bir şey vəd eləyirəm. Var gücümlə bizim bölgənin seçicilərinin hüquqlarını tam qoruyacağıma söz verirəm, onların hər birinin dərdləri, qayğıları ilə maraqlanacaq, həmişə onların yanında, onlar üçün əlçatan olacağam. Dövlət büdcəsindən kifayət qədər investisiya ayrılır, insanların çox sadə problemləri var. Bəzi yerlərdə qaz, bəzi yerlərdə su problemi var. Dövlət büdcəsindən bu sahələrə kifayət qədər vəsait ayrılır. Eyni zamanda hər ay Prezidentin ehtiyat fondundan vəsaitlər ayrılır. Seçicilərimə söz verirəm ki, bu vəsaitlərin yerlərdə məqsədinə uyğun xərclənməsinə nəzarət edəcəyəm. Ölkə Prezidenti dəfələrlə yerli məmurlara insanları incitməməyi tapşırır. Cənab prezidentin bir fikri də var ki, “mən bu seçkilərdən sonra elə millət vəkili görmək istəyirəm ki, xalqla bizim aramızda körpü olsun”. Mən məhz həmin çağırışla həmin millət vəkili olmaq istəyirəm. Mən şəxsən seçicilərimi əmin edirəm ki, məmurlar onların haqlarını tapdalaya, onlar üçün ayrılan vəsaitlərə yan gözlə baxa bilməyəcəklər. Mənim insanlara vədlərim bundan ibarətdir.\nAzərbaycan ordusu Vətən Müharibəsi şəhidlərini andı - FOTO/VİDEO\nQənirə Paşayeva qəhrəman şəhidimiz Osman Manafovdan yazdı - FOTO\n03.12.2020 - 16:39\n01.12.2020 - 15:06\n30.11.2020 - 14:25\n30.11.2020 - 13:22\nAzərbaycanda övladlığagötürmə ilə bağlı YENİLİK\n28.11.2020 - 18:16\n27.11.2020 - 10:41\n25.11.2020 - 11:46\nAzərbaycanda “hamilə kişi” qalmaqalı ilə bağlı TƏBİB-dən AÇIQLAMA - FOTO


NATO-nun müdafiə nazirləri ittifaqın mürəkkəb və dəyişən bir təhlükəsizlik mühitinə daha operativ şəkildə reaksiya verməsinə imkan yaradacaq planı təsdiqləyiblər. Bu barədə Baş katib Yens Stoltenberq məlumat verib.\nAlyansın müdafiə nazirləri, o cümlədən ABŞ-ın müdafiə nazir Lloyd Austin Brüsseldə nazirlərin toplantısının ilk günündə NATO-nun məhdudlaşdırma və müdafiə mövzusunda mövqeyini müzakirə ediblər.\n"Nazirlər bu gün ittifaqımızı böhran və qarşıdurmalardan qorumaq üçün bizi və bir milyarddan çox olan əhalimizi lazım olan yerdə və doğru zamanda hər hansı bir təhdiddən qorumaq, lazımi qüvvələrə sahib olmağımızı təmin etmək üçün ittifaqımızı böhran və qarşıdurmalardan qorumaq məqsədilə yeni əhatəli planı təsdiq ediblər " – deyə, Stoltenberq mətbuat konfransında qeyd edib.\nOnun sözlərinə görə, müttəfiqlər müdafiə üçün daha çox vəsait ayırmaq və qüvvələrin döyüşə hazırlıq imkanlarını artırmaq barədə razılığa gəliblər.\nNazirlər həmçinin Rusiya raket sistemlərindən artan təhlükəyə cavab vermə prosesini nəzərdən keçiriblər.\n"Rusiyanın sabitliyi pozan davranışını təkrarlamayacağıq və yeni yerüstü nüvə raketlərini Avropada yerləşdirmək fikrimiz yoxdur. Bu təhlükəyə cavab vermək üçün balanslaşdırılmış siyasi və hərbi tədbirlər paketi həyata keçiririk" - deyə, Stoltenberq bildirib.\nBu paketə alyansın hava və raketdən müdafiə sisteminin əhəmiyyətli inkişafı daxildir. Planda həmçinin Bbşinci nəsil reaktiv mühərriklərin tətbiqi, dəyişən şəraitə uyğunlaşdırılmış təlimlər və kəşfiyyat işləri aparmaq, nüvə silahından qorunma və effektivliyini artırmaqla adi silah potensialının artırılması da nəzərdə tutulur.\nStoltenberq alyansla Rusiya arasındakı əlaqələrin Soyuq Müharibənin sonundan bəri ən aşağı səviyyədə olduğunu açıqlayıb.\nRusiya ilə NATO arasında son vaxtlar gərginlik artıb. Bazar ertəsi Moskva, alyansın daimi nümayəndəliyin səkkiz rus işçisini ölkədən çıxarmasına cavab olaraq NATO-dakı daimi nümayəndəliyinin işini dayandırdığını açıqlayıb. İttifaq rusları casusluqda günahlandırmışdı, Kreml bu ittihamları rədd edir.\nStoltenberq Rusiyanın alyansın Moskvadakı ofisini bağlamaq qərarından təəssüfləndiyini bildirib. Onun sözlərinə görə, NATO-nun hələ də Rusiya ilə əlaqələri var, lakin bu ünsiyyət işini çətinləşdirir.\nStoltenberq bu çətin vəziyyətin iki tərəf arasında danışıqların davam etdirilməsinin əhəmiyyətini vurğuladığını ifadə edərək, NATO-nun Rusiya ilə konstruktiv dialoq qurmaq səylərini davam etdirəcəyini əlavə edib.\nNazirlər həmçinin Əfqanıstandakı vəziyyəti də müzakirə ediblər. NATO ölkələri birlikdə Əfqanıstana daxil olub və birlikdə oradan qüvvələrini çıxarıb.\n"Əldə olunan qazancları necə davam etdirəcəyimiz və Əfqanıstanın bir daha terrorçu sığınacağı olmamasını təmin edilməsinə dair fikir mübadiləsi apardıq. Ayıq-sayıq qalmağın lazım olduğuna razılaşdıq. Beynəlxalq terror təşkilatlarının Əfqanıstanda yenidən birləşmək cəhdlərini izləyəcəyik” – deyə, Stoltenberg bildirib.\nOnun sözlərinə görə, ABŞ və bir sıra digər müttəfiqlər Əfqanıstandan kənarda belə terror qruplarına zərbə endirməsinə imkan verən gücə malikdir. "Talibandan terrorla mübarizə aparmaq, hərəkət azadlığını təmin etmək və insan haqlarına hörmət etməklə bağlı verdikləri sözlərə əməl etmələrini tələb edəcəyik" - deyə, Baş katib vurğulayıb.


Bakıda yağış fəsadlar yaradıb, icra hakimiyyətləri “müdrikcəsinə” susur - TAM SİYAHI - Bizim Səsimiz\nEv Aktual Bakıda yağış fəsadlar yaradıb, icra hakimiyyətləri “müdrikcəsinə” susur – TAM SİYAHI\nBakıda yağış fəsadlar yaradıb, icra hakimiyyətləri “müdrikcəsinə” susur – TAM SİYAHI\nSon günlər Azərbaycanda qeyri-sabit hava şəraiti müşahidə olunur. Yağan intensiv yağışlar nəticəsində Bakı şəhərinin bəzi yollarında problemlər yaranıb.\n“Report” yaranan problemlərin aradan qaldırılması istiqamətində görülən işləri öyrənmək üçün Bakı Şəhər İcra Hakimiyyəti (BŞİH) və rayon icra hakimiyyətlərinə müraciət edib. BŞİH-in Mətbuat xidmətinin rəhbəri Nailə Məmmədova başda olmaqla bir neçə icra hakimiyyətinin müvafiq şöbələri telefonlara cavab verməyib. Telefonun dəstəyini götürənlərin bir qismi isə suala cavab verməyib.\nZənglərə cavab verməyən icra hakimiyyətləri:\nBakı Şəhər İcra Hakimiyyətinin Mətbuat xidmətinin rəhbəri Nailə Məmmədova, telefon: 492-56-87\nSabunçu Rayon İcra Hakimiyyətinin ictimai-siyasi və humanitar məsələlər şöbəsinin müdiri Salahzadə Əliabbas Qalib oğlu, telefon: 428-47-40\nBinəqədi Rayon İcra Hakimiyyətinin İctimai-siyasi və humanitar məsələlər şöbəsinin müdiri Dadaşov Elman Mirzağa oğlu, telefon: 562-27-47\nNəsimi Rayon İcra Hakimiyyətinin İctimai-siyasi və humanitar məsələlər şöbəsinin müdiri Kazımzadə Pərvanə Əli qızı, telefon: 440-48-75\nQaradağ Rayon İcra Hakimiyyətinin İctimai-siyasi və humanitar məsələlər şöbəsinin müdiri Bayramov Munis Məmməd oğlu, telefon: 445-00-21\nZənglərə cavab verib sualı cavablandırmayan icra hakimiyyətləri:\nSəbail Rayon İcra Hakimiyyətinin İctimai-siyasi və humanitar məsələlər şöbəsindən (şöbə müdiri Anar Seyran oğlu, telefon: 493-95-49) qeyd olunan məsələ ilə bağlı Bakı Şəhər İcra Hakimiyyətinə müraciət etməli olduğumuzu bildirdilər.\nNizami Rayon İcra Hakimiyyətinin İctimai-siyasi və humanitar məsələlər şöbəsindən (şöbə müdiri Axundov Əli Qüdrət oğlu, telefon: 422-10-27) bildirilib ki, onların mətbuat katibi yoxdur: “Biz mətbuata cavab vermirik. Bu məsələyə Bakı Şəhər icra Hakimiyyəti nəzarət edir”.\nNərimanov Rayon İcra Hakimiyyətinin İctimai-siyasi və humanitar məsələlər şöbəsindən (şöbə müdiri Cəfərov Hüseyn Fərəməz oğlu, telefon: 496-08-11) məsələ ilə bağlı Təsərrüfat şöbəsinə müraciət etməyi məsləhət gördülər.\nSuraxanı Rayon İcra Hakimiyyətinin İctimai-siyasi və humanitar məsələlər şöbəsindən (şöbə müdiri Barxudarov Barxudar İsmayıl oğlu, telefon: 452-21-23 (daxili-142)) bildirilib ki, “suala yalnız şöbə müdiri cavab verməlidir, o da tədbirə hazırlaşır. Yəqin ki, sualınıza cavab verməkdə problem olmayacaq”.\nSuala cavab verən icra hakimiyyətləri:\nXətai Rayon İcra Hakimiyyətinin İctimai-siyasi və humanitar məsələlər şöbəsindən “Report”a bildirilib ki, yağışlar başlamazdan onlar yolları nəzarətdə saxlayırlar: “Yağışlara hazırlıqla əlaqədar müvafiq təmizlik işləri vaxtında görülüb. Xətai rayonu ərazisində bu səbəbdən də xüsusi problem qeydə alınmayıb. İşlər sutka ərzində nəzarətdə saxlanılır”.\nPirallahı Rayon İcra Hakimiyyətinin İctimai-siyasi və humanitar məsələlər şöbəsindən bildirilib ki, hava yağmurlu olanda qurumun nümayəndələri gündəlik reyd keçirir: “Nümayəndələr yalnız mərkəzi küçələrdə deyil, kənar yollarda da olurlar. Hazırda elə bir ciddi problem yoxdur. Yağışdan əmələ gələn gölməçələr var, amma böyük gölməçələrin əmələ gəlməməsi üçün drenaj sistemi qurulub. Drenaj sistemi olmayan yerlərdə isə sular suçəkən maşınlarla çəkilir”.\nXəzər Rayon İcra Hakimiyyətinin İctimai-siyasi və humanitar məsələlər şöbəsindən bildirildi ki, qeyd olunan problemlə bağlı bircə müraciət daxil olub: “O küçə də dalanda yerləşir. Bizdə yollar, kanalizasiya sistemi daima nəzarətdədir”.\nYasamal Rayon İcra Hakimiyyətinin İctimai-siyasi və humanitar məsələlər şöbəsindən “Report”a bildirilib ki, rayonda yollarda baş verən problemlərlə əlaqəli şöbəyə müraciət daxil olmayıb: “Hazırda yollar açıqdır. Müəyyən ərazilərdə gölməçələr var, amma kanalizasiyalar ilə bağlı məsələyə Bakı Şəhər İcra Hakimiyyəti baxır”.\nƏvvəlki məqaləBakının tıxac problemini necə həll etmək olar?\nNövbəti məqalədəDİN-dən deputat oğlunun adam vurması xəbərinə – REAKSİYA


♡Sevgi bağından bir çiçək dərdim♡ - Arzum-Aysum » Qadınla.Com - Qadınlar Birİncidir!\n♡Sevgi bağından bir çiçək dərdim♡ - Arzum-Aysum\nTarix: 14-10-2014, 11:30\nSalam. Lahiyəmizin bu dəfəki qonağı "arzum-aysum" nikli userimizdir...\nDərmişəm , özü də nə çiçək :-) ənnnnn ətirlisi, ənnnnn gözəliiiii və heç vaxt solmayanı :-) inşallah\nSevgi mənim üçün bidənəmdi... sevgi mənim üçün bidənəmin məni ölümünə sevməsidi ... o məni sevir deyə mən onu sevirəm... hər yerimə girəndə yanımda olduğu üçün Tanrıma minlərlə şükr etməyimdir... hər səhər gözümü ilk açdığımda bütün gün bidənəmi qoruması üçün Tanrıma dua etməyimdi... danışıb sağollaşandan sonra vaxt tez keçsin yenə danışım , yenə səsini eşidim deyə dəqiqələri saymağımdı... sevgi mənim üçün dünyadakı ənnn böyük xoşbəxtlikdi...\nAilə qurmazdan əvvəl heç sevmədiyim soyad Məmmədov, Quliyev olub. Çünki çox yayılmış soyadlardı. :-) deyir kimin nədən xoşu gəlmir qabağına çıxır ;-) mənim də soyadım indi Məmmədovadır ;-) bidənəmin soyadı\nSevdiyim şəxslə ilk tanışlığım olmayıb :-) çünki biz doğulan gündən tanışıq:-) bidənəm mənim xalam oğludu. Sadəcə biz şəhərdə qalırdıq onlar rayonda. Bir birimizi çox az az görürdük.\nSevdiyim məni sevməklə, məni seçməklə xoşbəxt edib artıq. Onun yanında keçirdiyim hər gün mənim üçün ən böyük xoşbəxtlikdir. Sevdiyini görürəm, mənim üçün hər şeyi edə biləcək qədər sevdiyini... kifayətdi xoşbəxt olmağıma...\nMənim üçün bəli. Bilirsiz niyə? Çünki çətinliklər, problemlər olur və keçib gedir. Keçib gedən bir şey üçün qəlb qırmağa dəyməz. Hər şey düzəlir, ancaq qırılan qəlb düzəlmir... ölən sevgi geri qayıtmır...\nMənə görə xeyr. Bu belə deyil. Öz başıma gəlib bilirəm.\nİşlətdiyimiz sözlərlə sevgimizi ifadə edirik. Ancaq ürəkdə, qəlbdə olan o təmiz hissləri heç bir sözə sığışdırmaq mümkün deyil.\nXeyir deyiləm. Kimi sevir sevdiyi ilə qovuşur. Kimisinə də bu qismət olmur. Ümumiləşdirmək düz deyil\nəslaaaa. Mənim bidənəmə olan sevgim əsldən də o tərəfidi. Mən onunla yaşayıram, onunla yaşayıram.\nSadəcə qovuşmayanda o sevgi sənin üçün ömürlük əlçatmaz olaraq qalır.\nMənim üçün bəli. Biz bidənəmlə çox əzablar çəkmişik qovuşmaq üçün. Ağlamışıq... ancaq bir birimuzdən əl çəkməmişik... sonda qovuşmuşuq... çünki sevgimiz yolumuzda duran bütün çətinlikləri keçəcək qədər güclü idi... keçdi də... indi şükür bir yerdəyik və sevgimizin nişanəsi iki gül balamız var. Şükrlər olsun Tanrıma.\nSevgim üçün yox , məni sevən sevdiyim üçün həyatımdan belə keçərəm. Onu o dərəcədə çox sevirəm. Sadəcə Allahım inşallah bizə pis gün göstərməz. Amin...\nsevgimlə bağlı tək və ən böyük arzum heçççç bir zaman bitməsin, solmasın, ölməsin. Hər zaman bir yerdə xoşbəxt olaq. Amin...\n16. Sevgi mələyindən nə diləyərdin sevginə dair?.\nsevgi mələyimdən sevgimizi hər zaman qorumasını diləyərdim. Şeytanın, pis insanların bizdən uzaq olmasını diləyərdim.\nSevgidə bacılarıma verə biləcəyim məsləhət hər zaman sevginizin qədrini bilin. Yuxarıda dediyim kimi hər şeyə görə inciməyin. Sözün başına ip salıb uzatmayın. Söz söhbət oldu bitdi. Nəyəsə görə öz qəlbinizi də, sevdiyinizin qəlbini sıxmayın. Bütün çətinliklərə baxmayaraq hər şeyin yaxşı tərəfini düşünün və xoşbəxt olmağa çalışın.\nəlbəttə razı qaldım. Layihəni bəyənməsəydim iştirak etməzdim.\nsevginin rəngi nə rəngdir səncə?\ncavab: mənə görə sevgii rəngarəngdir onuncun gözəl olur...(aRZuM209)\nSonda sözüm dən səbrlə hazırladığın üçün, qızlar da oxuduğu üçün sağ olsun. Hər zaman sizi sevəni sevin və qədrini bilin.\nCanım mənim üzürlü say. Bu dəqiqə ağlıma heç nə gəlmir.\nSəmimi cavabların üçün minnətdaram ...canım xoşbəxtlik arzulayıram! loading... -20


Türkiyədə vətəndaş müharibəsi, “sui-qəsd ordusu”, Qarabağda... – GÜNÜN SİYASİ XÜLASƏSİ\nSON DƏQİQƏ: Magistraturaya qəbul imtahanının nəticələri açıqlandı\n28 Oktyabr 2016 20:10\nRusiya prezidenti Vladimir Putinin qeyri-rəsmi sözçüsü hesab edilən Sergey Markov hesab edir ki, Azərbaycan və ATƏT-in Minsk qrupunun həmsədrləri tərəfindən səslənən bütün bəyanatlar Ermənistanı qərar verməyə məcbur edir. Bu gün Suriyada vəziyyəti kəskin dəyişdirə biləcək əməliyyat başlanıb. Rusiya Hələb üzrə yeni strategiyasını açıqlayıb. İraq kürdləri müstəqillik üçün 3 ay sonra hərəkətə keçəcək. ABŞ-da demokratların namizədi Hillari Klintonun qələbəsini təmin etmək üçün saxta bülletenlər hazırlanıb.\nÜç böyük gücün Ermənistandan Qarabağ tələbi – Putinin adamı açıqladı\n"Apreldə "dördgünlük müharibə"dən sonra bağlı qapılar arxasında münaqişənin həlli ilə bağlı aktiv danışıqlar başlandı. Danışıqlar masasında "Kazan düsturu" adlanan həll variantı var idi. Lakin Ermənistanın daxilindəki siyasi vəziyyət bu razılıqların reallaşmasına mane oldu".\nBu barədə Rusiya İctimai Palatasının üzvü, Kremlə yaxınlığı ilə tanınan politoloq Sergey Markov "moscow-baku" portalına açıqlamasında deyib.\nS.Markovun sözlərinə görə, bu gün həm Azərbaycan, həm də ATƏT-in Minsk qrupunun həmsədrləri tərəfindən səslənən bütün bəyanatlar Ermənistanı qərar verməyə məcbur edir.\nErməni politoloq Aleksandr Kananyan hesab edir ki, Qarabağ cəbhəsində üçüncü müharibə qaçılmaz olacaq.\nO, bu müharibənin Ermənistan üçün dəhşətli nəticələrə səbəb olacağını vurğulayıb: "Biz dərk etməliyik ki, Qarabağda yeni müharibə mütləq olacaq, bundan qaçmaq mümkün deyil. Biz Əliyevin nə düşündüyünü, hansı manevrlər qurduğunu anlaya bilmirik, bunu analiz etmək də çətindir. Əgər Əliyev hərəkətə keçəcəksə, əmin olun ki, müharibədə onu uğur gözləyir. Biz düşünməməliyik ki, müharibə nə vaxt başlayacaq, biz bunun qaçılmaz olduğunu dərk etməliyik".\nA.Kananyan qeyd edib ki, Ermənistanın daxilindəki problemlər Azərbaycanın əlini gücləndirir.\nÇoxdan gözlənilən hücum başlandı – Əsədin taleyini həll edəcək\nBu gün Suriyada vəziyyət kəskin dəyişib. Suriya müxalifəti Hələb şəhərinin mərkəzindəki mühasirəni yarmaq üçün hökumət qoşunlarına qarşı genişmiqyaslı hücuma başlayıb.\nMüxalif qruplar şəhər mərkəzindəki rejim mövqelərini ağır silahlarla vurmağa başlayıb. Məlumata görə, müxalifət gücləri hökumət qoşunlarının nəzarət etdiyi Hələbin qərb rayonlarına yüzlərlə raket atıb. Qeyd edilir ki, hücumda bütün müxalifət qruplaşmaları iştirak edir.\nÇoxdan gözlənilən hücum belə başladı – Əsədin taleyini həll edəcək - VİDEO\nTürkiyənin "Haber7" saytının yazarı Mehmet Acet Rusiya prezidenti Vladimir Putinin türkiyəli həmkarı Rəcəb Tayyib Ərdoğana maraqlı bir təklif etdiyini yazıb.\nOnun sözlərinə görə, Rusiya Ankaraya "Əl-Bab şəhərini siz alın, Hələbi bizə verin" şəklində təklif edib. Yazar Ərdoğanın Vladimir Putinlə görüşündə əsas mövzulardan birinin Hələb olduğunu bildirib: "Müzakirələrdə Rusiya tərəfi Ankaraya "Əl-Bab şəhərini siz alın, Hələbi bizə verin" anlamına gələcək bir təklif verib. Ancaq Ankara bu təklifi qəbul etməyib".\nRusiya, İran və Suriya xarici işlər nazirləri Suriya münaqişəsinin həlli üzrə Moskvada görüş keçiriblər.\nLavrov Suriyada sülh danışıqlarından başqa alternativin olmadığını deyib. O, həmçinin Rusiyanın Hələb üzrə yeni strategiyasını açıqlayıb. Rusiya xarici siyasət idarəsinin başçısı Hələbdə "Əl-Nüsra" Cəbhəsindən ayrılmağı qəbul etməyən bütün müxalif qrupların vurulacağını vurğulayıb.\nSergey Lavrov həmçinin isə terrorçularla Qərbi eyniləşdirib. "Suriyalıların indiki vəziyyətinə görə, məsuliyyəti təkcə terrorçular yox, həm də Suriyaya sanksiyalar tətbiq edən ölkələr daşıyırlar", - Lavrov söyləyib. Onun sözlərinə görə, bu ölkələrin sanksiyaları ilk növbədə sadə insanlara əziyyət verir.\nİranın xarici işlər maziri Cavad Zərif İran-Rusiya əməkdaşlığına diqqət çəkib. O, iki ölkə arasındakı əməkdaşlığın Yaxın Şərqə sülh gətirəcəyini bildirib. Suriyanın xarici işlər naziri Valid Əl-Müəllim isə Hələbdə döyüşləri davam etdirəcəklərini və şəhəri alacaqlarını vurğulayıb.\nKainatı idarə edən "sui-qəsd ordusu": Yalnız Obamadan əmr alır\nABŞ-ın gizli "sui-qəsd ordusu" kimi tanınan JSOC xüsusi təyinatlı dəstəsi Mosul əməliyyatında aktiv rol almağa başlayıb.Bu haqda ABŞ-ın müdafiə naziri Eşton Karter İŞİD əleyhinə yaratdığı koalisiyanın 13 üzvü ilə keçirdiyi iclasdan sonra deyib.\nKainatı idarə edən “sui-qəsd ordusu”: Yalnız Obamadan əmr alır\nİraqda İranın dəstəklədiyi şiə milislər təxminən 100 min türkmanın yaşadığı Telafer şəhərinə hücuma hazırlaşır. "Haşdi Şabi"nin sözçüsü Əhməd əl-Əsədi Telafer istiqamətində irəliləmək üçün hazırlıqları başa çatdırdığını söyləyib.\n"Əməliyyat yaxın günlər və yaxın saatlarda başlayacaq", - əl-Əsədi İraq dövlət televiziyasına açıqlamasında deyib.\n"Haşdi Şabi" iraqlı şiə dini lideri Əli Sistaninin 2014-cü il iyunun 13-dəki çağırışından sonra İraq hökuməti tərəfindən qurulub. Türkiyə və sünni qruplar "Haşdi Şabi"nin Telafer əməliyyatına qarşı çıxır. Türkiyə dəfələrlə xəbərdarlıq edib ki, şiə gücləri Mosula və sünni ilə türkman güclərinin üstünlük təşkil etdiyi digər yaşayış məntəqələrinə girəcəyi halda, bölgədə yüzillik məzhəb döyüşləri başlaya bilər.\nYaxın Şərqdə 3 aydan sonra yeni dövlət yaranacaq\nİraq kürd regional rəhbərliyinin baş naziri Neçirvan Bərzani Almaniyanın "Bild" qəzetinə müsahibəsində Mosulun ən geci üç ay içində İŞİD-dən azad ediləcəyini bildirib.\n"İŞİD-in yüzlərlə kamikadzeyə sahib olduğunu görürük. Partlayıcı maddələrin hazırlandığı fabrikləri olmalıdır. İndiki mərhələ əməliyyat üçün ən təhlükəli mərhələdir. Ancaq əməliyyat bu şəkildə getdiyi təqdirdə belə ən geci üç ay ərzində şəhərin azad olunacağını təxmin edirik", - o, söyləyib.\nO, Mosulun azad edilməsindən sonra müstəqillik üçün hərəkətə keçəcəklərini deyib: "Bunun üçün uzun müddət gözlədik. 2003-cü ildən sonra demokratik bir İraq üçün yeni bir başlanğıcın ola biləcəyini düşünmüşdük. Ancaq bu, baş vermədi".\nTürkiyədə isə gözlənilən referendum öncəsi daxili siyasi vəziyyət gərginləşir. Türkiyənin Cümhuriyyət Xalq Partiyasınının (CHP) sədri Kamal Kılıcdaroğlu "Habertürk" telekanalının efirində ölkə hakimiyyətini vətəndaş müharibəsi ilə təhdid edib.\nO, ölkədə prezident üsul-idarəçiliyinin olacağı halda Türkiyə bölünəcəyini deyib. "Türkiyəni atəşə atmaq, bölünmə nöqtəsinə gətirmək istəyirlərsə "bəli" səsini verə bilərlər. Türkiyə bölünə bilər. Siyasi quruluş tamamilə dəyişəcək. Biz Türkiyənin birliyi və bütövlüyünü düşünürük. Bizim hakimiyyətlə problemimiz yoxdur. Xalq bu ölkənin birliyini, bütövlüyünü, gələcəyini düşünməzmi? Türkiyənin gələcəyini əhəmiyyət verən hər kəs oturub düşünməlidir. Xalq vətəndaş müharibəsinin, yoxsa sülhün tərəfdarıdır?" – partiya sədri söyləyib.\nQeyd edək ki, Türkiyənin prezident idarəçiliyi formasına keçidlə bağlı yeni Konstitusiyası üzrə referendum 2017-ci ilin aprelində keçirilə bilər. Bunu ötən həftə hakim Ədalət və İnkişaf Partiyasının (AKP) sədr müavini Hayati Yazıçı deyib.\n70 illik razılıq pozuldu: "Dəniz pişikləri" Rusiyanın işğalına hazırlaşır\nABŞ Rusiyanın şimal sərhədində möhkəmlənmək üçün hərəkətə keçib. "International Business Times" saytı yazır ki, Amerika 2017-ci ildə Norveç ərazisində 300 dəniz piyadasını (dəniz pişikləri) yerləşdirməyi planlaşdırır: "Dəniz piyadaları Rusiya sərhədindən 120 kilometr məsafədə olan "Vernes" hərbi bazasında yerləşəcək".\n"Röyters" agentliyinin məlumatına görə, Norveç ərazisində xarici hərbçilər sonuncu dəfə II Dünya Müharibəsi vaxtı yerləşiblər.\nSon günlər dünya KİV-in gündəmində olan əsas mövzulardan biri də ABŞ-da noyabrın 8-də keçiriləcək prezident seçkilərində qeydə alına biləcək qanun pozuntularıdır. İddiaya görə, demokratların namizədi Hillari Klintonun qələbəsini təmin etmək üçün saxta bülletenlər hazırlanıb.\nABŞ-ın yerli qəzetlərindən olan "Christian Times Newspaper" seçkidən əvvəl hazırlanmış bülletenlərin üzərində Hillari Klintonun adının işarələndiyini yazıb. Qəzet bildirir ki, Ohaya ştatında yerli elektrik işçilərindən biri Hillari Klintonun adının yazıldığı bir neçə min bülleten tapıb.\nO biri dünyadan verilən səslər Ağ evin sahibini “seçəcək” - FOTOLAR\nKlintonun rəqibi - Respublikaçılar Partiyasından ABŞ prezidentiliyinə namizəd Donald Tramp hesab edir ki, prezident seçkilərini ləğv etmək və onu birbaşa prezident təyin etmək lazımdır. "Hazırda aparılan seçki kampaniyası bütünlükdə mənə qarşıdır. Bu saxta seçkiləri dayandırmaq və məni prezident təyin etmək lazımdır", - o, deyib.


İndiyədək 10 qazi müasir protezlə təmin olunub\n03 fev 2021, 11:52\n"Ötən ilin dekabr ayından Vətən müharibəsində iştirak edən qazilərin müasir protezlərlə təminatı həyata keçirilir və artıq 10 qazimiz 11 müasir protezlə təmin olunub".\nYeniavaz.com APA-ya istinadla xəbər verir ki, bunu mətbuat konfransında Əmək və Əhalinin Sosial Müdafiəsi Nazirliyi yanında Dövlət Tibbi-Sosial Ekspertiza və Reabilitasiya Agentliyinin İdarə heyətinin sədri Cavid Əbdül-Qədirov deyib.\nO bildirib ki, dünyanın məşhur protez istehsalçılarından olan “OTTO BOKK” şirkəti (Almaniya) ilə əməkdaşlıq şəraitində yaradılan sexdə “Genium” sistemi üzrə protezlər hazırlanır: "Bu protezlər yüksək aktivlik və funksionallıq dərəcəsinə malikdir. Elektron oynaq əsasında hərəkətin tam və daha dəqiq tənzimlənməsinə, sabit, təhlükəsiz, rahat hərəkətə imkan verir". Agentlik sədri reabilitasiya sisteminin müasirləşdirilməsi işlərinin davam etdirildiyini qeyd edib.\nO bildirib ki, Protez-Ortopedik İstehsalat və Reabilitasiya Mərkəzində yüksək texnologiyalı protezlərin hazırlanması sexi qurulub. "Agentlik tərəfindən hərbi əməliyyat zamanı xəsarət alanlar evlərində və müalicə aldığı tibb müəssisələrində ziyarət olunur və onların durumu qiymətləndirilir".\n23 iyl 2021, 19:40 2685\n23 iyl 2021, 19:34 326\n23 iyl 2021, 18:53 861\n23 iyl 2021, 18:48 450


“Azərsu” ASC peşə bayramına orden-medal “bazarlığı” ilə gedir? » Olkepress.com\n“Azərsu” ASC peşə bayramına orden-medal “bazarlığı” ilə gedir?\nDünən saytımızda gedən “Peşə bayramı ərəfəsində Rafiq Aslanovun Prezidenti aldatmaq cəhdi baş tutacaqmı?” başlıqlı yazı 5 iyunda peşə bayramını qeyd etməyə hazırlaşan digər qurumun - “Azərsu” ASC-nin kollektivi arasında böyük əks-sədaya səbəb olub.\nSözügedən yazıda göstərilirdi ki, “Meliorasiya və Su Təsərrüfatı” ASC-nin sədri Zaur Mikayılov olsa da, peşə bayramı ərəfəsində təltif edilməsi nəzərdə tutulan və Prezidentə təqdim edilməsi gözlənilən siyahıdakı şəxslərin kimliyi sədr müavini Rafiq Aslanov tərəfindən müəyyənləşdirilib. Rafiq Aslanov isə uzun illər su təsərrüfatı sahəsində səmərəli fəaliyyət göstərənləri deyil, ona yaxın olanların, onun şəxsi maraqlarını təmin edənlərin adlarını məlum siyahıya daxil edib və nəticə etibarilə Prezidenti aldatmaq iddiasına düşüb.\nSaytımızla əlaqə saxlayan “Azərsu”ASC-nin bir neçə əməkdaşı bildirib ki, bu qurumda da oxşar vəziyyət yaranıb. Belə ki, uzun illər bu sistemdə can qoyanlar, qüsursuz fəaliyyət göstərənlər qalıb bir kənarda, barələrində son bir ildən bəri aidiyyatı dövlət qurumları tərəfindən yoxlama aparılan, korrupsiya əməllərində şübhəli bilinən bəzi şəxslər orden və medallara, fəxri adlara namizəd göstəriliblər. Həmin siyahının “Azərsu” ASC-nin sədr əvəzi Köçərli Həsənov tərəfindən tərtib olunduğu bildirilir.\nDeyilənə görə, kənardan ona göstəriş verən, “dirijor çubuğu” ilə onu istiqamətləndirən isə “Azərsu”ASC-nin sabiq sədri Qorxmaz Hüseynovdur. Nə qədər qəribə səslənsə də, belə çıxır ki, adı çoxsaylı korrupsiya əməlləri və digər cinayətlərdə hallanan Qorxmaz Hüseynov doğrudan da heç kəsdən qoxmur və köhnə komandası üzərində nəzarəti hələ də əlində saxlamağı bacarıb. Demək ki, “Azərsu”ASC-də hələ də “köhnə hamam, köhnə tas”dır. Görəsən, bu rəzalət nə vaxta kimi davam edəcək?


İcarəyə verilir 8 otaqlı 2500 m2 obyekt Binəqədi r.\nElanın kodu: 789158\nBaxış sayı: 188 Elanın tarixi: 12.01.2022\n5 mərtəbəli Obyekt İcarəyə Verilir!!! Binəqədi rayonu, Binəqədi Şossesi 53 ünvanında yerləşən 5 sotda tikili sahəsi 2500 kv.m, 4mərtəbə+1mansard+zirzəmidən ibarət obyektdir. Qaz, su, işıq, telefon xəttləri var, isitmə və havalandırma sistemi çəkilib yalnız qoşulmayıb. Obyektin 1-ci mərtəbəsi təmirlidir, digər mərtəbələr isə təmirsizdir. Obyektə məxsus içməli su hovuzu, qazanxana üçün yer, mansarddan 1-ci mərtəbəyə kimi yanğın təxliyyə çıxışı, siqnalizasiya sistemi mövcuddur. Həmçinin, obyektə məxsus generator var və işləkdir. Obyekt təmirsizdir, lakin istəyə uyğun təmir edilib icarəyə verilə bilər. Obyektin 1-ci mərtəbəsində olan sanuzellər təmirlidir, digər mərtəbələrdə olanlar isə yarı təmirlidir. Obyektdə işlək lift var. Obyektin 1-ci mərtəbə ilə digər mərtəbələrə girişi fərqlidir. Obyekt yol kənarı, dayancaqdan 50 metr məsafədə , Emil petrol və Tayqa marketə yaxın ərazidə yerləşir. Həm torpağın, həm də obyektin sənədi Kupçadır. Qiyməti 1 kv.m 10 AZN-dən icarəyə verilir.\nCəmaləddin (Mülkiyyətçi) Nömrəni göstər\nÜnvan: Binəqədi ray., Binəqədi şosesi 53\nTƏCILI!!! KOROGLU ve KOALA parkin yanında Yeni binanın 1/17 mərtəbəsində 220 kv əla təmirli 8 otaq 2 s/q və mətbəxdən ibarət obyekt icarəyə verilir.Obyekt isti polla təmin edilib, split kondisoner və internet var.Hər bir...\nTəcili! Binəqədi rayonu, Elit t/m yaxınlığında yol kənarında yerləşən yeni binanın 1-ci və 2-ci mərtəbələri (dupleks) əla təmirli 490 kv obyekt icarəyə verilir.Obyekt hər bir şəraiti var.İstilik sistemi kombidir.Parkinq ...\nNizami rayonu, Neftciler metrosu ƏSAS YOL KƏNARINDA AYRICA TİKİLİ AİLEVİ RESTORAN icareye verilir, Obyektin YAY MÖVSÜMÜ ÜÇÜN 20 sotluq həyəti, 8 VİP KABİNETLƏRİ MINI BANKET zalı və əlavə olaraq 8 YAY bisetkasi qarşısında...\nBu əməliyyat bu elan üçün artıq tətbiq edilib. Əməliyyatın bitmə tarixi: 11.02.2022 15:24\nBu əməliyyat bu elan üçün artıq tətbiq edilib. Əməliyyatın bitmə tarixi: 22.01.2022 15:24\nƏməliyyatı yenidən apara bilərsiz. Bu halda əməliyyatın bitmə tarixi yenilənəcək. Yeni bitmə tarixi: 27.01.2022 10:20\nYeni tikili (5154)\nYeni tikili (1352)


IX Beynəlxalq Məmmədəliyev konfransının açılışı olub | Sia.az\nIX Beynəlxalq Məmmədəliyev konfransının açılışı olub\nCəmiyyət - 05.10.2016 09:15 - Oxunma sayı: 6756\n2016-cı ilin oktyabrın 4-də Neftkimyası üzrə IX Beynəlxalq Məmmədəliyev Konfransının açılışı olub. SİA-nın məlumatına görə, konfransın açılışında Azərbaycan Milli Elmlər Akademiyasının prezidenti akademik Akif Əlizadə, AMEA-nın vitse-prezidenti akademik Tofiq Nağıyev, AMEA-nın Kimya bölməsinin sədri akademik Dilqəm Tağıyev, Azərbaycan Respublikasının Ombudsmanı, kimya elmləri doktoru, professor Elmira Süleymanova, Azərbaycan Respublikasının Mədəniyyət və Turizm Nazirinin müavini, AMEA-nın müxbir üzvü Sevda Məmmədəliyeva iştirak edib.\nİştirakçılar əvvəlcə Neft Kimya Prosesləri İnstitutunun qarşısında Yusuf Məmmədəliyevin büstü qarşısına gül çələngi qoyublar. Sonra konfransa Rusiya Federasiyasından, Gürcüstandan və Türkiyədən gələn iştirakçılar və respublikanın elmi-tədqiqat mərkəzlərindən və ali təhsil müəssisələrindən gələn iştirakçılar Y.H.Məmmədəliyevin momerial muzeyində olublar. Muzeyin nəzdində yeni yaradılan “Gənc alimlər” klubunun açılışı olub. Klubda Y.H.Məmmədəliyevin yeni yaradılan saytının təqdimatı oldu.\nSonra konfrans öz işinə başlayıb. Konfransın işində 15 nəfər xarici qonaq iştirak edir.\nKonfrans 5 bölmədə işini davam etdirir. Konfransa 226 məruzə təqdim olunacaq ki, onlardan 102 məruzə şifahi məruzələrdir.\nKonfransın əsas məqsədi neftkimyası və neft emalı sahəsində əldə olunmuş elmi-texniki nailiyyətlərin müzakirəsi, tədqiqatların perspektiv istiqamətlərinin müəyyənləşdirilməsi, beynəlxalq əməkdaşlığın daha da genişləndirilməsi və dərinləşdirilməsidir.\nKonfrans eyni zamanda ölkədə kimyanın tədrisi problemlərini, bu sahədə qabaqcıl alimlərin təkliflərini müzakirə edəcək.


Kənd əhalisinin iki misli tutumunda stadion tikdirdi - Fanat prezident\n12 Yanvar 2018, 16:25\nMacarıstanın millətçi mühafizəkar prezidenti Viktor Orban futbol fanatıdı.\nSport7.az xəbər verir ki, Orban bir zamanlar dünyada söz sahibi olan macar futbolunu yenidən ayağa qaldırmağa çalışdığını söyləyir. Müxaliflər isə ölkədə xeyli problemlər varkən stadion və bənzər qurğular inşa etmək kimi idman fəaliyyətlərinə böyük pullar xərcləməyə qarşıdı.\nƏn böyük mübahisə mövzularından biri də Orbanın Felkust kəndində inşa etdirdiyi stadion və burda formalaşdırdığı futbol komandasıdı. Kənd əhalisinin sayı 1800 nəfərə yaxındı. 2014-cü ildə inşa edilən "Panço Arena" adı verilən stadion isə 3800 tamaşaçı tutumuna malikdi. Başqa sözlə bütün kənd əhalisi işi-gücü buraxıb oyuna getsə belə stadionun yarısından çoxu boş qalır.\nKəndi təmsil edən komandanın adı isə Macar futbolunun əfsanəsi Ferenç Puşkaşdan gəlir. 2007-də qurulan "Puşkaş Akademia" adlı komanda bu gün Macarıstanın ən yüksək liqalarında mübarizə aparır. Əslində isə Puşkaşın bu kəndlə heç bir əlaqəsi yoxdu.\nKomandanın oyunlarına orta hesabla 400 nəfər gedir. Bunların da yarısı Macarıstanın oliqarx və siyasətçiləridi. Dövlətin güclü isimləri stadiondakı oyunlarda özlərini daha yuxarılara daşıyacaq insanlarla əlaqə qurmağa çalışır. Ölkədə rüşvətxorluqla mübarizə aparan bir siyasətçi, Qyula Muçsi bu durumu belə izah edir: "Futboldan nifrət etsəniz belə bu oyunlara getmək məcburiyyətindəsiz. Çox para tələb edən böyük inşaat və aşağı yaş qrupları üzrə layihələrlə bağlı qərarlar burda verilir".\nOrban gəncliyində yarımpeşəkar şəkildə futbol oynayıb. O prezidentlik etdiyi dönəmdə də dostları ilə oynayır. Orbanın bu futbol sevgisini həddindən artıq qiymətləndirən yaxınları da var. İngiltərənin ən ünlu nəşrlərindən olan "Guardian"a danışan bir dostu, stadion inşa ediləcəyini ilk eşidəndə "Buna gərək varmı?" deyə düşündüklərini söyləyib. Adı açıqlanmayan şəxs "Bu onun uşaqlıq arzusudu. Futbol fanatıdı. Amma bu stadionun yerinin doğru olduğunu düşünmürəm. 10 və ya 20 il içində bu stadionun durumu nə olacaq? Doğru qərar deyildi" söyləyib.\nMacarıstan prezidenti o qədər həvəslidi ki, bəzən gündə 6 oyun izləyir. Prezident olaraq ölkə xaricinə ilk səfəri Parisdə keçirilən 1998-ci ilin dünya çempionatının finalı olub. Onun yaxınlarının verdiyi məlumata görə həmin vaxtdan bəri bir dəfə də olsun dünya çempionatının və Çempionlar Liqasının finalını qaçırmayıb.\nDünya Futbolu, Maraqlı, Foto\nFutbolçunun arvadından rodeo şou - FOTOLAR\nNeymar "Yeni il"i 26 qızla qeyd etdi - FOTOLAR\nMelo Braziliyada ən qəddar futbolçu seçildi - FOTO\nArnautoviçə yeni il zarafatı - FOTOLAR\nKlub sabiq futbolçusunun genlərini satışa çıxardı - FOTOLAR\nMourinyo yenə ampluasında - bu dəfə su şüşələri... - FOTOLAR\nGörünməmiş olay: Komandanın məşqinə 49 min azarkeş gəldi - FOTOLAR\n"Liverpul"un ulduzu hönkür-hönkür ağladı - FOTOLAR\nRuni İngiltərə yığması ilə vidalaşdı - FOTOLAR


109 saylı orta məktəbdə dövlət əmlakı talanır - ÖZƏL\nBakı şəhəri Nizami rayonu 109 saylı orta məktəbdə dövlət əmlakının məhv olmasına göz yumulur\nBu barədə Politika.Az-a həmin məktəbdə təhsil alan şagirdlərin valideynləri məlumat verib. Bildirilir ki, aylardır ki, məktəbin həyətində yüzlərlə məktəbli partası, stullar yığılıb qalıb: “Hamısı yağışın-suyun altında məhv olub gedir. Nə bir bağlı yerə yığmırlar, nə də ehtiyac olan məktəblərin birinə aparmırlar. Bölgələrdə yüzlərlə məktəb stol-stulsuzdu, heç olmasa ora göndərsinlər. Bunlar dövlət əmlakıdır, ölkənin bu ağır günündə elə talançılıq, israfçılıq yolverilməzdir”.\nQeyd edək ki, 109 nömrəli tam orta məktəbin binası bu ilin sentyabrında əsaslı təmirdən sonra istifadəyə verilib. Prezident İlham Əliyev sentyabrın 6-da məktəbin binasında yenidənqurma işlərindən sonra yaradılan şəraitlə tanış olub.\n109 nömrəli tam orta məktəbin binası 1966-cı ildə tikilib. Ötən dövrdə burada müəyyən cari təmir işləri görülsə də, binada əsaslı yenidənqurma işləri aparılmayıb. 760 şagird yerlik məktəbdə 42 sinif otağı və 5 fənn kabinəsi var.\nMəlumatlardan da aydın olduğu kimi, adıçəkilən məktəbdə cari təmir-bərpa işləri aparılıb və demək məktəbin həyətində atılıb qalan avadanlırlar da istifadəyə yararlıdır.


Orucun tibbi hikmətləri | Qadın Klubu\nƏsas səhifə / Əsas menu / DİN / Orucun tibbi hikmətləri\nSamira 07.07.2015\tDİN 516 Baxışlar\nOruc bədənin bütün sistemlərinə müsbət təsir göstərir. Ancaq oruc, sağlamlıq və pəhriz saxlamaq üçün yox, sırf Allah əmr etdiyi üçün tutulmalıdır.\nOruclu insanın orqanizmi qida fəaliyyətinin azalması nəticəsində qeyri-iradi olaraq bir çox lüzumsuz yorğunluqdan xilas olur. Eyni zamanda hər fərd maddi imkanı səviyyəsində iftar və sahurda müəyyən miqdarda qida və vitamin qəbul edir; digər tərəfdən isə şəhvət və cinsi istəyin sabit və sakit vəziyyətdə olması, bir növ istirahət etməsi bütün sinir sisteminə gümrahlıq gətirir. Bəzi şəxslərin oruclu vaxtlarda əsəbi olmasının sinir sistemi ilə əlaqəsi yoxdur. Bu, nəfsə aid xüsusiyyətdir.\nOruc tutularkən qaraciyər istirahət etdiyi üçün bir çox zəhərli maddələri məhv edərək sinir sisteminin yorğunluq problemini yoluna qoyur.\nOruclu vaxtlarda gündüzlər qanda xolesterin səviyyəsi azalır. Damarların daxili divarında yığılan köhnə xolesterin artıqlarının yavaş-yavaş qan dövranına qarışması nəticəsində damarlar sərtliyi aradan qalxır. Bundan başqa, xüsusilə, günortadan sonra təzyiq düşür, damarlar tamamilə rahatlayır. Beləliklə, hal-hazırda ən qorxunc xəstəliklərdən biri olan “arterioskleroz” (ürək damarlarında tıxanma və infarkt) oruc və dəstəmazın birgə təsiri ilə, demək olar ki, aradan qalxır.\nHəkimlərdən biri deyir ki, “Mən oruclu və müntəzəm dəstəmaz alan 300 yaşlı insanın qan təzyiqi üzərində apardığım araşdırma zamanı onlarda arterioskleroz xəstəliyinin əlamətlərinə və fəsadlarına rast gəlmədim və yaşları 65-dən yuxarı olsa da, təzyiqin 12-dən yuxarı qalxmadığını müşahidə edəndə heyrətimi gizlədə bilmədim”.\nÜrəyə gəlincə üç hal ona mənfi təsir edir: damar sərtliyi (arteriosklerozla nəticələnir), sinir yorğunluğu və mədənin müntəzəm təzyiqi. Bu üç hal da oruc tutanlarda avtomatik olaraq aradan qalxır.\nDoğumdan ölümə qədər dayanmadan işləmək məcburiyyətində olan həzm sistemi oruc zamanı orta hesabla gündə ən azı dörd saat istirahət edir. Başqa sözlə, zərər görmüş, aşınmış, dağılmış hissələrini təmir etmə imkanı əldə edir.\nOruc sağlamlıq baxımından ən bariz təsirini qaraciyərə göstərir. Qaraciyərin bədənin müxtəlif yerləri ilə bağlı olan yüzlərlə funksiyası vardır. Yağları əridən ödün ifrazından xəstəliklərə qarşı müqavimət (immunitet) maddəsinin hazırlanmasına qədər bütün işlər, daha doğrusu, orqanizmin bütün kimyəvi prosesləri qaraciyərdə gedir. Çox nadir hallarda xəstələnir və həddən artıq yüklənəndə bəzi funksiyalarını natamam yerinə yetirir. Müasir tibb bir çox xəstəliklərin başlanğıc səbəbini (bədən müqavimətinin zəifləməsi, immunitet sisteminin bərpa edilməməsi halları) qaraciyərlə və onun həddən artıq yüklənməsi ilə izah edir.\nOruc isə qaraciyəri gündə üç-dörd saatlıq istirahətlə təmin edir. Hərçənd qaraciyər funksiya və fəaliyyətini dayandırmır, lakin bu vaxtlarda müəyyən yavaşlama müşayiət olunur.\nBeləliklə, hər orqanda olduğu kimi, qaraciyərdə də istirahət zamanı ümumi yenilənmə baş verir. Bununla da immunitet, qan tərkibi və həzm sistemi özünün ən ideal formasını bərpa edir.\nOrqanizmin ən mühüm kimyəvi prosesləri qanda cərəyan edir. Müxtəlif qida maddələri, immunitet maddələri və tənəffüs fermentləri birbaşa qanın tərkibi ilə bağlıdır. Bu maddələrin artması orqanizmin işini çətinləşdirir, bunları “yerbəyər etmək” üçün var gücü ilə işləməyə məcbur olur. Oruclu insanlarda bu maddələr ən aşağı səviyyəyə düşür. Yəni qanda cərəyan edən kimyəvi proseslər zəifləyir, bir növ sabitləşir.\nZəif olduğu üçün oruc tutmayanlar bilmir ki, əslində onları bu hala gətirən səbəb orucsuzluqdur. Çünki arıq və zəif insanlarda qanın tərkibi heç cür sabitləşə bilmir.\nİstər sinir sisteminin sakitləşməsi, istərsə də cinsi istəyin müəyyən qədər qarşısını alan “şəhvət” pəhrizi cinsi həyat üçün böyük əhəmiyyət kəsb edir.\nBöyrəklərin qidaların yanma maddələrini süzdüyünü və bu funksiyanı müntəzəm icra etdiyini nəzərə alsaq, oruc zamanı dörd saatlıq istirahətin faydasını daha yaxşı anlayarıq. Sanki insan sağlamlığının qorunması vəzifəsi oruca verilərək, ilahi əmr kimi lütf edilmişdir.\nTəqlərqan dövranı Qan tərkibi Sidik-cinsiyyət sistemi sinir sistemi\nƏvvəlki Qadınların ortaq dərdi: o ağrını azaldacaq məsləhətlər\nNövbəti Fransız qadınlarını cazibədar edən sirlər\nWhatsapp ilə Paylaş Hər bir xanım istifadə etdiyi parfümün daha təsir edici və uzun müddət …


NƏSİMİDƏ BAYRAM GÜNLƏRİ AĞACLAR QIRILDI – “Yaşam residence” bina tikintisinə başladı + FOTO | AzPolitika – onlayn siyasi-ictimai qəzet\nNƏSİMİDƏ BAYRAM GÜNLƏRİ AĞACLAR QIRILDI – “Yaşam residence” bina tikintisinə başladı + FOTO\nDərc olunub: 02/01/2019 - 12:38\n729 dəfə baxılıb\nAsif Əsgərov Bakının Nəsimi rayonuna icra başçısı təyin olunandan yaşıllıqların qırılması kütləviləşib və intensivləşib. İcra başçısı şəhərin mərkəzi rayonunda meşəlikləri tikinti şirkətlərinə qurban edir.\nUnikal.org-un əldə etdiyi məlumata görə, Bakının Nəsimi rayonu, “Memar Əcəmi” metrostansiyasının yaxınlığında “Yaşam Residence” tərəfindən inşaa edilən hündürmərtəbəli binanın ərazisində yerləşən ağaclar qırılaraq məhv edilib.\nÖtən aydan mətbuatın diqqətində olan sözügedən ərazidə “Yaşam residence” MTK tərəfindən şam ağacları məhv edilib, yerində bina tikintisinə başlanılıb. Maraqlısı ondadır ki, ağaclar bayram günləri qırılaraq daşınıb. Bir sözlə, “Yaşam residence” MTK ərazini hasarlayıb, zeytun ağacı məhv edib, yerində tikinti aparır.\nHəmin ərazidən görüntüləri sizlərə təqdim edirik.


Dövlət Sərhəd Xidmətinin gənc əsgərlərinin təntənəli andiçmə mərasimi keçirilib – İNSAN HÜQUQLARINA DAİR BEYNƏLXALQ STANDARTLARIN TƏSBİTİ ÜZRƏ BİRGƏ İŞÇİ QRUPU\nDövlət Sərhəd Xidmətinin gənc əsgərlərinin təntənəli andiçmə mərasimi keçirilib\nDövlət Sərhəd Xidmətinin Cəlilabad rayonunda yerləşən Göytəpə sərhəd məntəqəsində gənc əsgərlərin hərbi andı qəbul etmələri ilə əlaqədar təntənəli mərasim keçirilib.\nTrend Cənub TV-yə istinadən xəbər verir ki, Gənc əsgərlər andı qəbul edərək Vətən sərhədlərini göz bəbəyi kimi qoruyacaqlarına sədaqət andı içiblər.\nHərbi andiçmə tədbiri hərbi hissə komandiri, polkovnik Mehman Yusifov və Dövlət Sərhəd Xidmətinin rəis müavini, general-mayor Məhəmməd Abbasquliyevin məruzə etməsi ilə başlayıb. General-mayor şəxsi heyəti salamladıqdan sonra hərbi hissə komandiri gənc sərhədçilərin “Hərbi and”a gətirilməsi əmrini verib. Bundan sonra gənc sərhədçilər cərgə ilə meydana gələrək Vətənə sədaqət andı içiblər.\nHərbi hissə komandiri Dövlət Sərhəd Xidmətinin rəisi Elçin Quliyevin təbrik telefonoqramını şəxsi heyətə elan etdikdən sonra bayram tədbirini açıq elan edib. Dövlət Sərhəd Xidmətinin nümunəvi hərbi orkestrinin müşayiəti ilə Dövlət himni ifa olunub. Tədbirdə hərbi hissənin komandiri Mehman Yusifov, DSX-nin rəis müavini, general-mayor Məhəmməd Abbasquliyev və əsgər valideynləri çıxış edərək dövlət sərhədimizin mühafizəsi işində onlara uğurlar arzulayıblar.\nGənc əsgərlər Vətən uğrunda hər an döyüşə hazır olduqlarını bildiriblər. Andiçmə mərasiminə gələn sərhədçilərin valideynləri və qohumları da öz övladlarının Vətənə sədaqətlə xidmət etmələrindən qürur hissi keçirdiklərini deyiblər.\nTədbirin sonunda şəxsi heyət təntənəli marşla tribunanın önündən keçib.


Ağacəkmə aksiyaları zamanı Qəbələ rayonunda ayrılan 2 ha ərazidə 1248 ədəd fındıq ağacı əkilib. Salınan meyvə bağları sözügedən rayonlarda yaşayan aztəminatlı ailələr arasında bölünərək, onların təmənnasız istifadəsinə verilib. Aztəminatlı ailələr bu meyvə bağlarına qulluq edib onlardan məhsul alaraq gəlir əldə etmək və maddi rifahlarını yaxşılaşdırmaq imkanı qazanacaqlar.\nMeyvə ağaclarının əkilməsi üzrə pilot layihəyə Heydər Əliyev Fondunun vitse-prezidenti, IDEA İctimai Birliyinin təsisçisi və rəhbəri, BMT-nin Ərzaq və Kənd Təsərrüfatı Təşkilatının (FAO) xoşməramlı səfiri Leyla Əliyevanın təşəbbüsü ilə 2017-ci ilin aprel ayında başlanmışdır. Layihə çərçivəsində ilk meyvə bağı İsmayıllı, daha sonra isə Şəmkir, Ağstafa, Tovuz, Ağdaş, Qax, Lənkəran, Beyləqan, Sabirabad, Ağcabədi, Bərdə, Lerik və Quba rayonlarında salınaraq aztəminatlı ailələr, o cümlədən Qarabağ müharibəsi veteranı və şəhid ailələrinin istifadəsinə verilmişdir.\nLayihə çərçivəsində fındıq, nar, ərik, feyxoa, xurma, qoz, alma növlərindən olmaqla ümumilikdə 16248-ə yaxın meyvə ağacları əkilib və 47 aztəminatlı ailə meyvə bağları ilə təmin edilib.\nQeyd edək ki, Quba rayonunda meyvə bağlarının salınması üzrə təşkil edilən aksiyasına 200 nəfərdən çox yerli gənc könüllü olaraq qoşulmuşdur. IDEA ətraf mühitə laqeyd qalmayaraq, aksiyada iştirak etmiş bütün könüllülərə və tədbirin keçirilməsinə dəstək vermiş qurumlara təşəkkürünü bildirir.


Əsli Dilbazi: “Oxucu sevgisi mənimçün ən böyük mükafatdır” – MÜSAHİBƏ\nƏsli Dilbazi: “Oxucu sevgisi mənimçün ən böyük mükafatdır” – MÜSAHİBƏ\n02 Fevral 2016, 12:00\n"Mən hələ də nağıllara inanmaq istəyən insanam”\nANN.Az-ın məşhur rusdilli azərbaycanlı şairə, müxtəlif ölkələrdən olan 30.000-dən artıq oxucunun könlünü fəth etmiş, Heydər Əliyev adına mətbuat mükafatını almış və "Qızıl qələm”lə təltif edilmiş Əsli Dilbazi ilə müsahibəsi.\n- Əsli xanım, siz məşhur Dilbazilər nəslinin nümayəndəsiniz. Sizin qohumunuz Mirvari Dilbazi məşhur şairə idi, "Xalq şairi” adına layiq görülmüşdü. Sizin nəcabətinizdə ondan başqa, tanınmış şəxs olub?\n- Mənim ulu babam Çingiz ağa Dilbazi bəy olub və vaxtında özünün xeyrixahlığı və səxavəti ilə tanınıb. Hazırda Qazax rayonunda bir vaxtlar onun evi olmuş binada onun şərəfinə adlandırılan xəstəxana fəaliyyət göstərir. İncəsənət xadimlərinə gəldikdə isə, Azərbaycanın xalq artisti Əminə Dilbazi və məşhur şəxslərə misal kimi şair Camal ağa Dilbazinin adını çəkə bilərəm. Ümumiyyətlə, bizim nəsil-nəcabətimizdə tanınmış insanların sayı çoxdur, saymaqla bitməz.\n- Siz ixtisasca iqtisadçınız. İxtisasınıza uyğun işləyirsiniz, yoxsa özünüzü tamamilə sənətə həsr etmisiz?\n- Mən yaxşı iqtisadçı təhsili almışam, ingilis dilində seçmə tələbələr qrupunda oxumuşam, beynəlxalq iqtisadi münasibətlər dərəcəm var. Həm bakalavrı, həm magistraturanı fərqlənməylə bitirmişəm. Qiymətlə kağızlarla sahəsində mütəxəssis kimi işləyirəm, beynəlxalq əlaqələrlə məşğul oluram. Bir neçə beynəlxalq konfransda diplomlara da layiq görülmüşəm. Poeziya mənimçün hobbidir – məhz oxucuların dəstəyi sayəsində daha da həvəslənmişəm, amma bu mənim əsas işimə mane olmur. Əksər insanlar kimi mən də həftənin 5 günü 9-dan 6-ya kimi işləyirəm.\n- İlk ciddi şeirinizi xatırlayırsınızmı? Nə haqda yazmışdınız?\n- Xatırladığım qədəriylə ilk şeirimi lap uşaqlıqda yazmışdım. O, təbiət barədəydi.\nAmma bu gün təbiətdən az yazıram, şeirlərimin əksəriyyəti insani münasibətər barədədir.\n- Sizin yazıçı karyeranız necə başladı?\n- Karyera biraz böyük səslənir (gülür). Mən uşaqlıqdan yazırdım, ancaq yaradıcılığa daha da həvəslənməyim deyəsən, sosial şəbəkədə səhifə açandan, oxucuların xoş rəylərini görəndən sonra başladı. Oxucu məsələsində bəxtim gətirib. Məncə, sosial şəbəkədə məni izləyənlər dünyanın ən yaxşı insanlarıdır. Mən onlardan xoş enerji alıram! Bu qədər insanın sənə səmimi münasibət sərgiləməsi çox heyratamiz bir şeydir. Hətta bəzən başıma gələnlərə inana bilmirəm. Amma bunu bütün ömrüm boyu arzulamışam! Fikrimcə, əgər sən bir şeyə ürəkdən inanırsansa, bunu etmək üçün nəsə edirsənsə, xəyallar əvvəl-axır gerçəkləşirlər. Vacib olan tələsməməkdir, hər şeyin öz zamanı var.\n- Hansı məşhur nəşrlərdə yayımlanmağa müvəffəq olmusunuz?\n- Mən "Ədəbiyyat dünyası” («Мир литературы») qəzetində nəşr olunmuşam, həmçinin şeirlərim Rusiyanın "Skifiya” nəşriyyatının "Canlı ədəbiyyat antologiyası - poeziya” («Антология живой литературы – поэзия») şeirlər kitabı seriyasına daxil edilib.\n- Şeir yazarkən ilhamı haradan alırsınız?\n- Müxtəlif olur, ancaq mənim şeirlərimin əksəriyyəti real hadisələrə əsaslanır – bu, ya tanışlarımın, ya da oxucularımın hekayələridir.\n- Ümumiyyətlə, başqa insanların taleləri barədə, onların hisslərini yaşamadan lirik şeirlər yazmaq çətindirmi? Məsələn, ayrılıq, sevgilinin xəyanəti barədə və s...\n- Yox, ümumiyyətlə çətin deyil. Hansısa hekayəni oxuyuram və sanki sözlər özləri misralara çevrilirlər. Ayrılıq mövzusu mənə tez-tez göndərilən ismarıclar arasında ən çox yayğın olanıdır. Təəssüf ki, çoxları sevərkən ayrıldığını deyir. Çoxları qürurdan ayrılır, elələri də olur ki, rədd olunacaqlarından qorxduqları üçün illərlə ürəklərində saxladıqları məhəbbəti etiraf etmirlər. Elələri də var, tərəf müqabilini sevmədiklərini, onları qarşılaşdırdığına görə talelərini lənətlədiklərini, həyatlarının mənasız olduğunu, uşaqlara görə dözdüklərini deyirlər.\nBelələrinin sosial şəbəkələrdəki paylaşımlarını, şəkillərini görəndə xoşbəxt olduqlarını düşünürsən, əslindəysə belə deyilmiş. Maraqlıdır ki, insanlar tez-tez xüsusi hisslər olmadan, mütləq kimləsə bir yerdə olmaq naminə münasibətə girməyə çalışırlar, beləliklə də həyatlarını korlayırlar. Ancaq xoşbəxtlikdən, ayrılıq əzabı çəkən elə insanlar da var ki, bunun sayəsində yeni məhəbbət tapa biliblər və keçmişə görə peşmançılıq çəkmirlər.\n- "Sevən qəlblərin qəlpələri” («Осколки любящих сердец») adlı şeirlər kitabının nəşr etməyin artıq vaxtı olduğunu necə başa düşdünüz? Niyə görə məhz bu adı seçdiniz və azərbaycanlı oxucular sizin kitabınızı niyə oxumalıdırlar?\n- Təkcə, doğmaların və qohumların deyil, müxtəlif ölkələrdən olan tamamilə yad insanların da dəstəyini görəndə, artıq kitab nəşr etmək qərarına gəldim. Yaxınlar həmişə tərifləyirlər, çünki sənin barəndə daim yaxşı düşünürlər. Ancaq səni tanımayan, özgə insanlar yaradıcılığın haqqında xoş, səmimi sözlər yazırlarsa, bu artıq müvəfəqqiyət deməkdir. Tanımadığım çox sayda insandan müsbət rəylərin gəldiyini görəndə, kitab nəşr etmək qərarına gəldim. Mənimçün xüsusilə xoşdur ki, kitaba ön sözü filologiya elmləri doktoru, professor Bella Musayeva yazıb. Bundan qürur duyuram.\nNiyə oxumaq məsələsinə gəldikdə isə, istəyərdim şeirlərim kimlərin ürəyincədir onlar oxusun. Mənimçün səmimi münasibət daha əhəmiyyətlidir. Kitaba mən sosial şəbəkədə olmayan ən maraqlı həyat hadisələrini, hətta oxucularımın bəzi şərhlərini də əlavə eləmişəm.\nKitabın adını da elə adlandırmışam ki, o, məzmuna uyğun olsun.\n- Azərbaycan və dünya ədəbiyyatından sevdiyiniz şairlər kimlərdir?\n- O qədər var ki! Yəqin ki, ən başda gələnlər – Puşkin, Lermantov, Yesenin, Axmatovadır. Mirzə Şəfi Vazehə heyranam! Vahabzadənin, Xəyyamın, Brodskinin, Rojdestvenskinin yaradıcılığını çox sevirəm və əlbəttə ki, Vıstoskinin, Şekspirin sonetlərinin, Marşakın, Yevtuşenkonun pərəstişkarıyam. Saymaqla qurtarmaz! Yazıçılara gəldikdə isə, müasir ədəbiyyatı daha çox bəyənirəm. Sevimli müəlliflərimə misal kimi Çingiz Abdullayevin (onun azərbaycanlı olmasıyla fəxr edirəm), Den Braunun, Mark Levinin, Jojo Moyesin, Xalid Hüseyninin və Orxan Pamukun adını çəkə bilərəm.\n- Əsli xanım, siz bir müddət bundan əvvəl Heydır Əliyev media mükafatı və "Qızıl Qələm”in laureatçısı oldunuz...\n- Düzünə qalsa, mən mükafat və adlar dalınca elə də qaçmıram, mənimçün vacib olan oxucu sevgisidir. Ancaq AYB-nin məni mükafata layiq gördüyü barədə ismarıc alanda çox sevindim. Dərhal bu məlumatı oxucularımla paylaşdım. Yaradıcı uğurun məhz oxucudan qaynaqlandığını bilmək çox xoş duyğudur.\n- Lyudmila Duxovnova özünün onlayn "Lyudmila Duxovnavayla teatr poeziyası” yayımında sizin şeirlərinizi oxuyub...\n- Bu xoşbəxtliyi necə ifadə eləyəcəyimi bilmirəm. Gənc şairə üçün Azərbaycanın xalq artisti, möhtəşəm qadın Lyudmila xanımdan belə etiraf gözləmək sadəcə olaraq inanılmazdır. Mənim sevimli bir reklam şüarım var: "Elə şeylər var almaq mümkün deyil, qalanları üçünsə "Masterkard” var”. Doğrudan da həyatda elə şeylər var ki, onları almaq, yalançılıqla qoparmaq olmur. Lyudmila xanımın elədiyi həqiqətən də qiymətsiz idi. Ona çox təşəkkür edirəm!\n- Səyahət etməyi sevirsinizmi?\n- Əlbəttə ki, sevirəm. Özünçün yeni, xüsusilə tarixi məkanlar kəşf etmək, Klimtin "Öpüş”ü və yaxud "Mona Liza” kimi şedevrləri görmək hər zaman xoşdur. Ümumiyyətlə, səyahət etmək hissləri qıcıqlandırmaqdır. Ancaq deməzdim ki, səyahət etmək xəstəsiyəm. Elə adamlar var, səyahət etmədən dura bilmirlər, bununçün borca girənlər, kredit götürənlər belə olur ki, nədi-nədi öz təəssüratlarını başqalarıyla bölüşsünlər. Mən belə deyiləm. Əgər hisslərdən danışırıqsa, insanların mənim yaradıcılığıma olan münasibəti daha xoşdur, nəinki hansısa ölkəyə səyahət etmək.\n- Sizin ruhunuza ən çox uyğun gələn şəhər hansıdır?\n- Yəqin, ən yaxın olan Monte-Karlodur, düzdür, şəhər çox balacadır, amma sən orda özünü nağıllar aləmində hiss edirsən, mənsə hələ də nağıllara inanan insanam. Parisi, Barselonanı və əlbəttə ki, öz gözəlimiz Bakını da çox sevirəm.\n- Əgər sizdə imkan yaransaydı, dünyada nəyi dəyişmək istərdiniz?\n- İlk növbədə istərdim xəstəliklər yox olsun! Məni sağalmaz xəstəliklərdən ölənlərin, əziyyət çəkənlərin sayının getdikcə artması çox ağrıdır. Könül istərdi ki, dünyada müharibələr olmasın, problemlər sülh yoluyla həll olunsun, yoxsulluq və ədalətsizlik olmasın, insanlar bir-birilərni hörmət edib qiymətləndirsinlər.\nÇox, lap çox istərdim ki, insanlar sevinməyi bacarsınlar, ən azından başqalarının uğurlarına paxıllıq etməsinlər, bunu öz uğuru kimi hiss etsinlər; özlərini yaxşı göstərmək üçün başqalarını ləkələyib haqqında pis şeylər danışmasınlar; istərdim ki, insanlar bir-birlərini kömək etsinlər, bir-birlərinin kədərlərinə etinasız qalmasınlar və əlbəttə ki, istərdim hər kəs öz yarını tapsın.\n- Yaradıcılığınızda durğunluğun yarandığı dövrlər olurmu, hansı ovqatda yazmağı sevirsiniz?\n- Mənim xüsusi əhvalım olmur. İlham istənilən an gələ bilər.\n- Və sonda, gələcək barədə planlarınızı bizimlər bölüşə bilərsinizmi?\n- Əgər yaxın planlardan danışırsınızsa, "Zəka” intellekt mərkəzində bu yaxınlarda mənim oxucularla görüşüm baş tutacaq. Sonra isə qohumum Aylinə həsr elədiyim uşaq kitabını nəşr etməyi, bir neçə şeir toplusu və mənə göndərilən hekayətlər əsasında roman çap etməyi planlaşdırıram.\n- Əsli xanım, maraqlı söhbətə görə sizə təşəkkür edirəm. Sizə yaradıcılıq uğurları və sönməz ilham arzulayırıq.\nXİN-in həbs edilən əməkdaşları məhkəmə qarşısında (VİDEO)\nMilli Məclis 2019-cu il dövlət büdcəsinin layihəsini I oxunuşda təsdiqlədi\nPrezident Belarusun Azərbaycandakı səfirini qəbul edib\nAzərbaycanda daha bir elektrik yarımstansiyasında partlayış: yaralılar var\nAli Məhkəmə Gözəl Bayramlının cəzasını azaltdı\nAzərbaycanda bəzi məktəblər pullu olacaq\nAzərbaycanda unikal ixtira: layihə İlham Əliyevə təqdim edildi (VİDEO)\nUkraynalı futbolçu Müslüm Maqomayevin mahnısını oxudu (VİDEO)\nAzərbaycanda dəhşətli yanğın: ana, 3 övladı və bacısı öldü (TƏFƏRRÜAT)\nPrezident “DOST” mərkəzlərinin yaradılması üçün əlavə vəsait ayırıb\nHücum əməliyyatında qarşılıqlı fəaliyyətin təşkili (FOTO/VİDEO)\n5 aydan sonra meyiti gələn alpinistin anasından ürəkparçalayan sözlər (VİDEO)\nSosial şəbəkə istifadəçilərinin nəzərinə! Hesabınız oğurlana bilər (VİDEO)\nAzercell-in Mobil Diş Klinikasının fəaliyyəti üzrə statistika (R)\nRusiya-Azərbaycan sərhədində nadir şahin quşları saxlanıldı\nNazir: "Pensiyalar artırılacaq"\nUkraynada bir qrup erməni Qarabağa görə azərbaycanlını ölümcül döyüb\nPrezident və xanımı açılışda iştirak edib (FOTO)\nAzərbaycan və Belarus arasında 10-a yaxın sənəd imzalanacaq\nAMB: 2017-ci ildə 1322 ədəd saxta pul nişanı tədavüldən çıxarılıb\nAzərbaycanda 1,3 milyard manat məhv edildi (VİDEO)\nUkraynada erməni azərbaycanlını etnik zəmində gülləbaran edərək öldürdü\nAzərbaycan ordusunda komanda-qərargah hərb oyunları (FOTO/VİDEO)\nAzərbaycanlılardan əsrlərlə gizlədilən sirr (VİDEO)\nSabah güclü yağış yağacaq (XƏBƏRDARLIQ)\nHikmət Hacıyev Norveç səfirliyinin bağlamasından danışdı\nMədəniyyət, BOLD, Redaktor seçimləri, Manşet, Fotolar\nAkva Floriya: İstanbulun nəhəng tematik akvariumu - FOTOREPORTAJ\nƏdalətdən uzaq "Ədalət parkı" - FOTOLAR\nRövşən Ənsari: "İlk dəfədir beynəlxalq sərgidə iştirak edirəm" - FOTOREPORTAJ\nBakıda Emin Qəhrəmanovun fərdi sərgisi açılıb - REPORTAJ\nLeyla Hüseynova: “Sənətlərin ən gözəli rəssamlıqdır” – MÜSAHİBƏ\nDaxildən baxış: Viktoriya və Albert muzeyi - REPORTAJ\nNadir Əbdürahmanovun “Rəsm və qrafika” albomu - FOTOREPORTAJ\nSabinə Səfərova: “Mənimçün rəsmdə iki Allah var – Van Qoq və Klod Mone” - MÜSAHİBƏ\nİstedadlı heykəltaraş Samir Qaçayevin əziz xatirəsinə - FOTOLAR


23:51 13.01.2021 62\nXatırladaq ki, hələ bir müddət öncə rusiyalı politoloq və hərbi ekspert Oleq Kuznetsov Azərbaycanın İsrail təcürbəsindən istifadə edərək, hətta rus sülhməramlılarının arxasında gizlənməyə çalışan erməni hərbi hissələrinə - 10 noyabr Bəyanatından sonra terrorçulara çevrilən silahlılara zərbə endirmək hüququnun olduğunu açıqlamışdı. “Bundan sonra İsrailin terrorçularla mübarizə təcrübəsini yada salaraq, rus sülhməramlılarının post xətti arxasında olsa belə, yaraqlıların məskunlaşdığı yerlərə qabaqlayıcı raket-artilleriya zərbələri endirilməlidir. Azərbaycan öz ərazisində öz təhlükəsizliyini təmin etmək üçün suveren hüquqa malikdir, sülhməramlılar bu məsələdə ona mane olmağa deyil, kömək etməyə çağırılıblar. Əminəm ki, belə bir nümunəvi qətliam əməliyyatı hələ də Xankəndidə oturan erməni separatçılarının və Rusiya sülhməramlılarının ağlını başına toplayacaq, çünki Kreml ona reaksiya verməyə məcbur olacaq”.\nRus sülhməramlıları da ən qısa müddətdə erməni əsgərin Qarabağda xidmət keçməsinə, həm də Azərbaycan Ordusu ilə “üzbəüz mövqedə” dayanmasına aydınlıq gətirməlidir.\nƏks halda Azərbaycan Silahlı Qüvvələrinin antiterror əməliyyatı artıq suverenliyinin və təhlükəsizliyimiz səbəbindən məcburi addıma çevrilir.\nXəbərin mənbəyi: https://axar.az/news/gundem/530476.html